Ιδαίος: Η οικογένεια Τζαρδή. Οι μετοικήσεις από την Χώρα Σφακίων στην Κρήτη, στην Ελλάδα, στον κόσμο.\nΗ οικογένεια Τζαρδή. Οι μετοικήσεις από την Χώρα Σφακίων στην Κρήτη, στην Ελλάδα, στον κόσμο.\nΆλλοι θα μιλούσαν για ρίζες…\nΓια μας, μοναχά οι δρόμοι έχουν σημασία.\nΜας συνοδεύουν – από την πενία ως τον πλούτο\nή ως μια άλλη πενία,\nαπό την δουλεία ως την ελευθερία\nή ως τον βίαιο θάνατο. (Μααλούφ, 2003)\nΟ Γιάννης Τζαρδής, τελευταίος Τζαρδής στα Σφακιά, πέθανε στις 10 Νοεμβρίου 2013. Η ιστορική ναυτική οικογένεια των Τζαρδήδων από την Χώρα Σφακίων ξεκίνησε την αποδημία από τα πρώτα χρόνια μετά το τέλος της μεγάλης Κρητικής επανάστασης του 1866-69, κορυφώθηκε στο τέλος του 19ου και συνεχίσθηκε τον 20ου αιώνα και έτσι σήμερα δεν υπάρχει κανείς κάτοικος Σφακίων με το επώνυμο Τζαρδής. Σε προκαταρτική έρευνα, διαπιστώσαμε την εμφάνιση του επωνύμου στις διάφορες γραφές του (Τζαρδής, Τζαρδάκης, Ζαρδής, Zardis, Τσαρδής) στην Αθήνα, στον Άγιο Νικόλαο, στο Ηράκλειο, στην Ρόδο, στην Κύπρο, στις ΗΠΑ, την Αγγλία και την Αυστραλία. Από έρευνα μας στους ελληνικούς τηλεφωνικούς καταλόγους, το επώνυμο Τζαρδής απαντάται στα Χανιά, στο Ηράκλειο, τις Μοίρες, τον Άγιο Νικόλαο, την Αθήνα, και σαν παρανόμι στο Τυμπάκι και στους Αναπλάδες, οικισμό της Λευκίμμης στην Κέρκυρα.\nΌπως για όλες τις οικογένειες των Σφακίων, η θεωρία ότι οι Τζαρδήδες έλκουν την καταγωγή από τους Σκορδίλες είναι ισχυρή. Ο Πάρις Κελαϊδής στηριζόμενος στις προφορικές παραδόσεις των οικογενειών και στα ιστορικά αφηγήματα καταγράφει ότι από τους Στρατίκους απόγονοι των Σκορδίλων, προέρχονται οι οικογένειες:\nΒουρδουμπά, Μπραού, Τσιριντάνη, Μπαμπιολάκη, Κουτσούμπα, Κατσιά, Τζαρδή, Μπατζέλη και Ξηρά.\nΓια την καταγωγή της κάθε οικογένειας δεν υπάρχουν γραπτές πηγές, αλλά προφορικές. Οι ιστορικές αφηγήσεις, τα ριζίτικα τραγούδια και οι μαντινάδες κάθε οικογένειας για τις πράξεις των προγόνων και τις ανδραγαθίες τους, είναι διαδεδομένη την εποχή της τουρκοκρατίας και για τα Σφακιά σχεδόν η μοναδική πηγή. Στις προφορικές τους παραδόσεις οι παραπάνω οικογένειες σεμνύνονταν για την ευγενική τους καταγωγή και ο αυστηρός κοινωνικός περίγυρος τους αναγνώριζε σαν καλόσειρους ή ανεγυρισμένους (κοσμογυρισμένους).\nΓια την προέλευση του επωνύμου ΤΖΑΡΔΗΣ υπάρχουν διάφορες απόψεις. Η φιλόλογος κ. Χρυσούλα Τσικριτσή-Κατσιανάκη, στην αξιόλογη μελέτη για τα κρητικά επώνυμα, υποστηρίζει τεκμηριωμένα ότι το επώνυμο δεν είναι επαγγελματικό, αλλά από το υποκοριστικό του ονόματος Ricciardo ή Rizzardo. Μια πρώτη αναφορά για τις καταβολές της οικογένειας ξεκινά από τον 16ο αιωνα, διάφοροι Rizardo, Rizzardi, Ricardi αναφέρονται από την Πανοπούλου σαν εγγυητές ναυλώσεων πλοίων, σαν δωρητές αδελφοτήτων και συντεχνιών του Χάνδακα και σαν λήπτες κληροδοτημάτων. Υπάρχει πεδίο για περεταίρω έρευνα, ώστε να μπορούμε με βεβαιότητα να μιλήσουμε για την σχέση των παραπάνω Rizzardi κατοίκων του Χάνδακα με την οικογένεια Τζαρδή στα Σφακιά, ετυμολογικά φαίνεται να έχει σχέση. Η Moly Green υπογραμμίζει τη στενή σχέση των εμπόρων του Χάνδακα με τα ναυπηγεία των Σφακίων.\nΟι έντονες -ήδη από το δεύτερο μισό του 19ου αιώνα- οικονομικές και πληθυσμιακές πιέσεις στην περιοχή των Σφακίων θα εκτονωθούν με την έξοδο των Σφακιανών από την περιοχή τους. Η έξοδος αυτή θα πραγματοποιηθεί μέσα από δύο δρόμους. Ο πρώτος δρόμος θα οδηγήσει τους Σφακιανούς στην αναζήτηση και, τελικά, την εξεύρεση κάποιου κενού χώρου σε άλλες περιοχές του νησιού, σε περιοχές από τις οποίες μόλις έχουν αποχωρήσει οι μωαμεθανοί. Ο δεύτερος δρόμος θα τους οδηγήσει στην υπερπόντια μετανάστευση. Σύμφωνα με την τελευταία απογραφή ο δήμος Σφακίων, ο οποίος αντιστοιχεί με την επαρχία, έχει 1920 κατοίκους και η πληθυσμιακή πυκνότητα είναι 4,11 κάτοικοι ανά τετραγωνικό χιλιόμετρο, από τις μικρότερες στην επικράτεια. Την δεκαετία 1900-1909 από τον νομό Σφακίων μετανάστευσαν 1894 (1853 άνδρες και 41 γυναίκες) και από αυτούς οι 1225, τα 2/3, είναι ηλικίας από 15 μέχρι 30 ετών. Οι δυναμικότερες και παραγωγικότερες ηλικίες του νομού αποδημούν.\nΗ μετανάστευση των Σφακιωτών. Έρευνες δείχνουν ότι οι άνθρωποι μεταναστεύουν για οικονομικούς, κοινωνικούς, πολιτικούς θρησκευτικούς αλλά και για πολιτιστικούς λόγους. Ο δημογράφοι διακρίνουν παράγοντες στην πηγή που απωθούν τους ανθρώπους έξω από την χώρα, σε αντίθεση με το προορισμό που τους έλκει. Τα κίνητρα για τη μετανάστευση μπορεί να είναι περιστάσεις που προσελκύουν μακριά τους ανθρώπους, γνωστοί ως παράγοντες έλξης, ή περιστάσεις που ενθαρρύνουν τους ανθρώπους να φύγουν. Οι Σφακιανοί αναγκαζόντουσαν να μεταναστεύσουν σε άλλες περιοχές της Κρήτης, της Ελλάδας αλλά και στο εξωτερικό. Οι λόγοι απώθησης ήσαν πολλοί:\no όσες φορές οι Τούρκοι ανέβηκαν στα Σφακιά τα ερήμωσαν (αφάνισαν φυτικό και ζωικό κεφάλαιο), αναγκάζοντας ολόκληρες οικογένειες να διαφύγουν και να μεταναστεύσουν σε άλλες περιοχές της Κρήτης ή να φύγουν με καράβια σε άλλα μέρη, ιδίως σε κοντινά νησιά του Αιγαίου, στην Οδησσό και την Μικρά Ασία απλά για να επιβιώσουν..\no Έλλειψη απασχόλησης ή επιχειρηματικών ευκαιριών, παρακμή εμπορίου και ναυτιλίας των Σφακίων, συσσωρευμένα χρέη, τοκογλυφία και υπερβολικές φορολογικές υποχρεώσεις, έλλειψη πολιτικών, πολιτιστικών ή θρησκευτικών δικαιωμάτων\no Πληθυσμιακή ανάπτυξη, σε σχέση με την ορεινή γεωμορφολογία της επαρχίας και η παντελής έλλειψη καλλιεργήσιμης γης και πόρων. Οι κάτοικοι ασχολούνται με την κτηνοτροφία και την ναυτιλία. Η κτηνοτροφία είχε υποστεί μεγάλες απώλειες λόγο των πολεμικών γεγονότων στο νησί και την ζωοκλοπή, αυτή την μάστιγα της Κρήτης μέχρι σήμερα\no Σοβαρός λόγος φυγής από την επαρχία είναι και η αυτοεξορία για τα οικογενειακά ζητήματα ή όπως είναι ευρύτερα γνωστά με την λέξη βεντέτα\nΑντίστοιχα παράγοντες έλξης είναι:\no Φτηνή προσφορά γεωργικών γαιών και οικιών με την έξοδο των οθωμανών από την Μεσαρά και το Ηράκλειο.\no Περισσότερες ευκαιρίες απασχόλησης στο εμπόριο, στη γεωργία και τη ναυτιλία.\no Εκπαιδευτική ανάπτυξη και μορφωτική ολοκλήρωση.\no Ευνοϊκές πληροφορίες από συγγενείς ή πληροφοριοδότες που έχουν ήδη μετακινηθεί\nΑποτέλεσμα όλων αυτών των μετακινήσεων είναι το γεγονός ότι η Κρήτη είναι γεμάτη από Σφακιανάκηδες και Σφακιωτάκηδες.\nΟ ρόλος των σφακιανών καραβοκύρηδων στην επανάσταση του Δασκαλογιάννη και τα Ορλωφικά έχει μονοπωλήσει το ενδιαφέρον των μελετητών. Μετά την καταστροφή του 1770 ακολούθησε ο εκπατρισμός, ο θάνατος της ναυτιλίας και της κτηνοτροφίας και η απώλεια πολλών ανθρώπων.\n«καιντούν τη Χώρα των Σφακιών, καίσι τσοι μαγατζέδες\nΕκειά ‘πού ‘κάναν τση γιορτές και τσ’ ώμορφους γλεντζέδες»\n(διασώζει ο Κριάρης, Κρητικά Άσματα 1920, σ. 31)\nΑργά αλλά σταθερά ξεκίνησε η αναβίωση, καινούργια καράβια άρχισαν να κατασκευάζονται και οι σφακιανοί πλοιοκτήτες να εμπορεύονται. Ο Dumas γράφει με κάποιο θαυμασμό ότι παρά τις καταστροφές του 1770 και τις μεταναστεύσεις, προκαλούν τον φόβο στους Τούρκους. Με τον πλούτο που σωρεύθηκε άρχισαν να κτίζονται και να επισκευάζονται τα σπίτια από την παραλία προς τα ορεινά και να αναπτύσσεται πάλι η κτηνοτροφία. Η οικογένεια Τζαρδή είχε το μερίδιο της στην ναυτοσύνη.\nΜετακινήσεις κατά τον 19ο αιώνα και στην ύστερη Τουρκοκρατία\nΠολλοί κρητικοί, κυρίως όσοι είχαν ένοπλη δράση κατά την επανάσταση του 1821-28, αναγκάστηκαν να ζητήσουν καταφύγιο στην ελεύθερη Ελλάδα και στα Επτάνησα κυρίως τα Κύθηρα και τα Αντικύθηρα, σαν πρόσφυγες, μετά την λήξη της επανάστασης. Φαίνεται ότι η πλειονότητα των προσφύγων ήταν Σφακιανοί, λόγο της μεγάλης συμμετοχής των στις επαναστατικές δραστηριότητες. Σε κάποιες, όμως περιπτώσεις όπως στη Μεθώνη και στο Τολό (Μινώα), δεν έγιναν ομαλά αποδεκτοί και πολλοί από αυτούς επέστρεψαν στην Κρήτη κατά την διοίκηση του νησιού από τους Αιγυπτίους. Το ίδιο παρατηρείται και μετά την επανάσταση του 1866-69.\nΕκμεταλλευόμενοι την κατάργηση του «νόμου του πλησιαστού», ομάδες Σφακιανών, έτσι και μέλη της οικογένεια Τζαρδή μετοικούν από τα Σφακιά σε διάφορα πεδινά μέρη της Κρήτης, στον Αποκόρωνα, στον Άγιο Βασίλειο, στη Μεσαρά, στο Ηράκλειο και στον Άγιο Νικόλαο, αλλά και αλλού, όπως ο Παύλος Τζαρδής στη Ρόδο. Άλλοι μετακινούνται λόγο χρεών και αλλαγής του φορολογικού καθεστώτος της επαρχίας Σφακίων. Τέλος σοβαρός παράγοντας ήταν και η έλλειψη εργατικών χεριών στη συγκομιδή της ελιάς τις χρονιές που η παραγωγή ήταν μεγάλη.\nΣτις 6 Αυγούστου 1889, σε έγγραφο κατοίκων του Αγίου Νικολάου στην Χριστιανική Δημογεροντία Λασιθίου για την συντήρηση και την λειτουργία του σχολείου που έκτισαν μόνοι τους με τις εισφορές τους, μεταξύ αυτών που υπογράφουν είναι και οι Σταύρος και Μανώλης Ιωαν. Τζαρδής. Μάλιστα ο Σταύρος Τζαρδής υπογράφει τρίτος, μετά από τον Ι.Σ. Στρατηγάκη και τον Ρούσο Κούνδουρο. Αυτοί είναι οι πρώτοι Τζαρδήδες του Αγίου Νικολάου.\nΤην ίδια περίοδο και ο Παύλος Μάρκου Τζαρδής μετοικεί στην πόλη της Ρόδου, όπου ασχολείται με αυτό που ήξερε πάντα, την ναυτοσύνη. Με το σκάφος του ασκεί το εμπόριο του θαλασσινού καραβανιού στο ανατολικό Αιγαίο, την Κρήτη και πιθανόν το Λεβάντε. Θεωρούμε πολύ πιθανόν να υπήρχε συνεργασία μεταξύ των Τζαρδήδων του Αγίου Νικόλαου, της Ρόδου και της Κύπρου. Πνίγεται σε ναυάγιο μαζί με τον γιό του Γιάγκο, το 1895.\nΜια πρώτη γραπτή αναφορά για την παρουσία της οικογένειας στην Μεσαρά έχουμε στα μέσα της δεκαετίας του 1880. Στην εφημερίδα ΜΙΝΩΣ (1885, σ. 3) του Ηρακλείου στις 9 Μαρτίου 1885, γνωστοποιείται η σύλληψη του «Τζαρδάκη Σταύρου εκ Σφακίων», μάλλον για χρέη προς το οθωμανικό δημόσιο. Είναι η περίοδος που το ζήτημα των χρεών ταλαιπωρεί όλους τους κρητικούς, λόγο της φορολογίας, της αφορίας των γεωργικών προϊόντων και των συνεχών εξεγέρσεων. Ο μαθητής Τζαρδάκης Εμμανουήλ το Μάρτη του 1892 φοιτά στο δημοτικό σχολείο της Πόμπιας. Ο Γεώργιος και η Ανεζίνα Τζαρδή ακολουθώντας το ρεύμα προς την Μεσαρά, εγκατέλειψαν τη Χώρα Σφακίων την τελευταία δεκαετία του 19ου αιώνα και εγκαταστάθηκαν στην Πόμπια. Εκεί ασχοληθήκαν με αυτό που γνώριζαν, την θάλασσα. Με την ιστιοφόρα βάρκα του ψάρευε αλλά και μετέφερε εμπορεύματα από τους Καλούς Λιμένες σε παράκτιο εμπόριο, κάποιες φορές εμπορευόταν και με την βόρεια αφρικανική ακτή. Το 1897 απέκτησαν ένα γιο τον Μύρωνα Τζαρδή και αργότερα μια κόρη, την Έρω (Αυγερώ). Την ίδια περίοδο μετοίκησε στην Πόμπια και ο αδελφός του Ιωάννης Τζαρδής, ο οποίος παντρεύτηκε την Ευαγγελία Κουμαντάκη. Έλαβε μέρος σαν εθελοντής στον Μακεδονικό αγώνα 1903-1909, όπου διέπρεψε όχι μόνο για την παλληκαριά του, αλλά και για την εξαιρετική διαγωγή του απέναντι στους Μακεδονικούς πληθυσμούς.\nΜετακινήσεις κατά την Κρητική Πολιτεία και τον 20ο αιώνα\nΟ Νικόλαος Τζαρδής (γενν. 1840) εγκαταστάθηκε στα Πιτσίδια μετά την επανάσταση του 1897. Ο Παπαγιαννάκης αναφέρει ότι τα Πιτσίδια έχουν χρέος να τον τιμούν, όχι μόνο για τους αγώνες του στις Κρητικές επαναστάσεις, αλλά και γιατί δώρισε στην κοινότητα Πιτσιδίων το σπίτι του, το παλιό κοινοτικό γραφείο. Τα σχολικά έτη 1908-09 και 1909-10 ο Τζαρδής Εμμανουήλ είναι δάσκαλος στην Μητρόπολη Καινουργίου και στους Στόλους Μονοφατσίου. Παντρεύτηκε και απέκτησε μια κόρη την Ευσεβεία.\nΟι λόγοι, οι οποίοι προκάλεσαν την υπερπόντια μετανάστευση των Κρητικών αυτή την περίοδο, είναι οικονομικοί. Η κατάσταση της γεωργίας είναι τραγική και η γεωργική παραγωγή διαλύθηκε σχεδόν από τις συχνές ανωμαλίες μετά το 1888 και εντονότερα μετά από το 1895, η κτηνοτροφία, που αφορά τα Σφακιά, βρίσκεται σε πρωτόγονη κατάσταση. Στις 28 Αυγούστου του 1909, υπάρχει καταγραφή στα αρχεία του Ellis island, για την άφιξη του πρώτου Τζαρδή: Zardis Johannis, 33 ετών, εθνικότητα ελληνική, χώρα Ελλάδα, τελευταίος τόπος διαμονής Σφακιά, έγγαμος, με το πλοίο Patris και λιμάνι αναχώρησης τον Πειραιά. Το 1912, ο Μύρων Τζαρδής αφού είχε τελειώσει το Σχολαρχείο της Πόμπιας, αποφάσισε να ακολουθήσει το μεταναστευτικό ρεύμα για την Αμερική γοητευμένος από τον μύθο της αμερικάνικης “Γης της επαγγελίας”, που πωλούσαν οι ατζέντηδες. Αφήνει την Πόμπια και επιβιβάζεται από τον Πειραιά στο πλοίο MACEDONIA.\nΟ Δημήτριος Εμμ. Τζαρδής, λοχίας της Κρητικής Πολιτοφυλακής, αργότερα του τάγματος Κρητών, πήρε μέρος, κατά την διάρκεια των Βαλκανικών πολέμων, στις μάχες για την απελευθέρωση της Κατερίνης, των Γιαννιτσών και κατόπιν με τον βαθμό του ανθυπασπιστή στις μάχες του Κιλκίς-Λαχανά και Μπέλες. Στο Μπέλες έπεσε μαχόμενος για την ελευθερία της Μακεδονίας κατά τον Δεύτερο Βαλκανικό Πόλεμο.\nΤο 1920 ο Ιωσήφ Τζαρδής είναι γραμματέας του Ειρηνοδικείου Αγίου Νικολάου, όπως διαβάζουμε σε πρόγραμμα πλειστηριασμού σε εφημερίδα του Ηρακλείου. Την ίδια περίοδο ο Στ. Τζαρδής είναι παντοπώλης και ο Εμμ. Τζαρδής είναι έμπορος υφασμάτων, στον Άγιο Νικόλαο.\nΟ Νικόλαος Τζαρδής εγκαταλείπει τα Πιτσίδια και μετακινείται στον Πειραιά, όπου ασχολείται με την εμπορία κάρβουνου για τα ατμόπλοια. Απεβίωσε το 1925. Παρακάτω αναφέρονται τα παιδιά του Εμμανουήλ και Ιωσήφ.\nΟ Στυλιανός Τζαρδής καπετάνιος και πλοιοκτήτης από τα Σφακιά έφυγε από την περιοχή, την εποχή του Μεγάλου Πολέμου. Παντρεύτηκε την Κατερίνα Καρρά κόρη Σαντορινιών καπετάνιων και εγκαταστάθηκε στο Ηράκλειο, όπου κατοικούν σήμερα τα εγγόνια του.\nΤην δεκαετία του 1920, έφτασε και ο Μανόλης Νικ. Τζαρδής, στο Ηράκλειο. Όπως και οι άλλοι της οικογένειας Τζαρδή ασχολήθηκε με το ναυτικό επάγγελμα και εγκαταστάθηκε αρχικά στην περιοχή ανάμεσα στον ναό του αγίου Ματθαίου και του αγίου Μηνά, σε εγκαταλειμμένες τούρκικες κατοικίες. Αδέλφια του ήταν ο Σήφης, ο Γιάννης και δυο κορίτσια η Αγγελική και η Μαρία.\nΟ Σήφης Νικ. Τζαρδής πρωτοέφτασε στις ΗΠΑ στις 30 Σεπτεμβρίου 1918 εθνικότητας ελληνικής 35 ετών (γενν. 1883) σαν Zardis Joseph με το πλοίο Panama και λιμάνι προέλευσης το Κριστομπάλ της Ζώνης του Παναμά. Ασχολείται με το ναυτικό επάγγελμα και ακολουθεί σταδιοδρομία στο αμερικανικό εμπορικό ναυτικό. Κατά τη διάρκεια του Β’ παγκόσμιου πολέμου υπηρέτησε στο αμερικανικό πολεμικό ναυτικό σαν κυβερνήτης σε διάφορα μεταγωγικά πλοία του στρατού των και μετά τον πόλεμο στο πλοίο της USAT “PVT Leonard C. Brostrom”. Ο γιός του Nick Zardis και τα εγγόνια του κατοικούν στο Seattle.\nΟ Γιάννης Τζαρδής από τα αρχεία του Γραφείου Μετανάστευσης των ΗΠΑ φέρεται να έφτασε στην Αμερική στις 5/2/1924, για πρώτη φορά. Πιθανόν να ήταν ναύτης, δεν αναφέρεται τοποθεσία γέννησης και το 1924 ήταν 31 ετών. Στα αρχεία έχει καταχωρηθεί με το σαν Zardis John. Ο Zardis John παντρεύτηκε την Μαρία Βουρδουμπά. Τα εγγόνια τους κατοικούν στο Ditroit και το Warren του Michigan.\nΤην ίδια περίοδο ο Μιχάλης Γεωργιάδης γιος της Ελευθερίας Παύλου Ζαρδή και του Γεωργίου Γεωργιάδη μεταναστεύει στο Βελγικό Κογκό (σημ. Ζαΐρ) και στη συνέχεια στο Βέλγιο, όπου δυστυχώς πέθανε το 1949, χωρίς να αφήσει απογόνους. Η αδελφή του Κατίνα μετοίκησε στην Αγγλία, όταν παντρεύτηκε τον Δημήτρη Comino (εφευρέτη του συστήματος Dexion) και απέκτησαν μια κόρη την Άννα σύζυγο του John James. Η Άννα Comino-James κατοικεί στην Αγγλία και είναι διαχειρίστρια του εκπαιδευτικού φιλανθρωπικού ιδρύματος Comino του Seffield University, το οποίο έχει σκοπό να στηρίζει παιδιά υψηλού μαθησιακού δυναμικού.\nΟ Γεώργιος Ευστρατίου Τζαρδής (1870-1940) διορίστηκε το 1903 λογιστής στο υποκατάστημα του Κοινωφελούς Ταμείου Κρήτης στο Λασίθι και παρέμεινε με την οικογένεια του στον Άγιο Νικόλαο, πολέμησε στον Πρώτο Παγκόσμιο Πόλεμο, είχε εξέχουσα συμμετοχή και ήταν δραστήριο μέλος της Εθνικής Άμυνας. Την δεκαετία του 1920 διατέλεσε δήμαρχος Ιεράπετρας. Πέθανε το 1940. Τα παιδιά του, Μαρίκα Γεωργίου Τζαρδή και η αδελφή της Παρασκευή (Παρή) Τζαρδή έμεναν αρχικά στον Άγιο Νικόλαο, όπου εργάστηκαν στην Αγροτική Τράπεζα σαν αρχιλογίστριες, αργότερα κατοίκησαν στην Αθήνα, ήταν και οι δυο άγαμες.\nΟ Εμμανουήλ Ευστρατίου Τζαρδής ήταν αξιωματικός της Κρητικής Χωροφυλακής και ακολούθησε τον αδελφό του Γεώργιο στον Άγιο Νικόλαο, ήταν άγαμος. Ο μικρότερος αδελφός Ρούσος Ευστρατίου Τζαρδής μετανάστευσε στην Αμερική, όπου πέθανε και ήταν και αυτός άγαμος. Αδελφή των παραπάνω ήταν Άννα Ευστρατίου Τζαρδή σύζυγος του Ανωπολίτη έμπορου Στυλιανού Ξυλίκη. Από τα παιδιά τους ο Γεώργιος δραστηριοποιήθηκε σαν επιπλοποιός στα Χανιά, η Άννα και η Ελένη έζησαν στην Αθήνα, η Σοφία και η Χρυσούλα παρέμειναν στα Σφακιά, η Ιφιγένεια παντρεύτηκε τον Ιωσήφ Γιαννά και διαμένουν στο Ροδάκινο του νομού Ρεθύμνης.\nΟ Ευστράτιος-Στυλιανός Τζαρδής του Χριστόδουλου και της Χρυσής και γεννήθηκε το 1901 (Μητρ. αρρ. Σφακίων, 1928). Εργάζεται ως μάγειρας στα καράβια αρχικά και μόλις μπόρεσε αποβιβάσθηκε και έζησε 17 χρόνια στην Ουρουγουάη, στο Μοντεβιδέο με άλλους Σφακιανούς. Εκεί δούλευε σαν ναύτης στα ποταμόπλοια και προς το τέλος είχε αγοράσει ένα λεωφορείο. Μετακινήθηκε και έζησε 10 περίπου χρόνια στις ΗΠΑ - στη Νέα Υόρκη όπου δούλευε σε ένα εστιατόριο. Είχε αδέλφια την Αικατερίνη, τη Μαρία και τον Γρηγόρη που ήταν ο μικρότερος και ήταν παλαιστής, ο οποίος μετακινήθηκε στην Αθήνα.\nΣτις αρχές της δεκαετίας του 1920 ο Ιωάννης Τζαρδής εγκατάλειψε την Πόμπια και εγκαταστάθηκε στο Ηράκλειο και συγκεκριμένα στον Πόρο. Είχε τέσσερα παιδιά τον Γεώργιο, τον Φίλιππο, τον Ελευθέριο και την Ελένη. Πέθανε το 1956. Κατά τη διάρκεια του Β’ παγκόσμιου πόλεμο, είχαμε μια αναγκαστική μετακίνηση, ο Φίλιππος Τζαρδής του Ιωάννη συλλήφθηκε , τον Ιούνιο του 1943, γιατί έκρυβε δραπέτες από τα στρατόπεδα αιχμαλώτων. Μετά από επιλογή ο Φίλιππος Τζαρδής στάλθηκε, μαζί με άλλους στο Μαουτχάουζεν. Χαρακτηρίστηκαν σαν πολιτικοί κρατούμενοι ύποπτοι να προβούν σε αντιγερμανικές ενέργειες Τελικά, όπως πολλοί αιχμάλωτοι έγιναν πειραματόζωα για τις εγκληματικές επιστημονικές έρευνες των ναζί στο Χαρτχάιμ, όπου και χάθηκε για πάντα\nΣτην Κύπρο, στην κοινότητα Αυγόρου Αμμοχώστου, ο δάσκαλος Νίκος Ζαρδής διευθύνει το μικτό τετρατάξιο (τετραδιδάσκαλο) δημοτικό Σχολείο, τα σχολικά έτη 1938-39 και 1939-40.. Είχε επίσης την ιδέα για την ίδρυση της Νέας Συνεργατικής Πιστωτικής Εταιρίας Αυγόρου και της οποίας υπήρξε ιδρυτικό στέλεχος, αλλά και αρχικά εκτελούσε και χρέη γραμματέα.\nΤην δεκαετία του 1930-40 ο Θεόδωρος Τζαρδής είναι διευθυντής στην Σταφιδική Ένωση Χανίων.\nΤο 1952 ομογενείς από την Αμερική χρηματοδότησαν την ανέγερση μνημείου για τους 27 εκτελεσμένους τον Σεπτέμβριο του 1941 από τους ναζί κατακτητές. Μεταξύ των ομογενών-δωρητών, βρίσκονται ο Ιωσήφ και ο Ευστ. Τζαρδής.\nΤην μεταπολεμική περίοδο ο Ευστράτιος-Στυλιανός Τζαρδής επέστρεψε στην Αθήνα το 56/57 ως συνταξιούχος πια, παντρεύτηκε και έχει μια κόρη την Μαρία Τζαρδή, φιλόλογο. Πέθανε το 1969. Την ίδια περίοδο παλινόστησε από την Καλιφόρνια στην Πόμπια και ο Μύρων Τζαρδής.\nΜετά τις δεκαετείς πολεμικές περιπέτειες της πατρίδας μας του δευτέρου παγκόσμιου αλλά και του εμφυλίου πολέμου, την πολιτική αντιπαράθεση και την οικονομική καταστροφή, το μεταναστευτικό ρεύμα άρχισε πάλι να αναπτύσσεται σε υπερπόντιες χώρες, σε χώρες της δυτικής Ευρώπης και παρατηρούμε ανάπτυξη του ρεύματος της αστυφιλίας στο εσωτερικό της χώρας.\nΟ Ιωάννης Τζαρδής, ο οποίος γεννήθηκε το 1927 στη Χώρα Σφακίων, ναυτικός το επάγγελμα, αφού ταξιδέψε κάποιο διάστημα με εμπορικά πλοία μαζί με τον ξάδελφο του Εμμανουήλ, στις αρχές της δεκαετίας του 50, αποβιβάσθηκε στην ανατολική αμερικανική ακτή, σαν παράνομος μετανάστης. Αφού συγκέντρωσε κάποιο ικανό κεφάλαιο, όπως πολλοί Έλληνες μετανάστες στις ΗΠΑ, ασχολήθηκε με την εστίαση. Λέγεται ότι η ψαροταβέρνα του Captain John στο Νόρφολκ της Virginia, ήταν από της καλύτερες της Πολιτείας. Μετά την συνταξιοδότηση του, πούλησε την επιχείρηση και τις αρχές της δεκαετίας του 1980 επέστρεψε στα Σφακιά.\nΤέλος της δεκαετίας του πενήντα, ο Γεώργιος Ιωάννη Τζαρδής από το Ηράκλειο μεταναστεύει με τα παιδιά του Ιωάννη, Εμμανουήλ και Φίλιππο στην Αθήνα, η κόρη του Ευαγγελία παρέμεινε στο Ηράκλειο, και μετά από λίγο ο αδελφός του Ελευθέριος μετακόμισε στην Αθήνα με τις κόρες του Κατίνα και Ευαγγελία ενώ οι γιοί του Ιωάννης και Μύρων παρέμειναν στο Ηράκλειο. Η αδελφή τους Ελένη Τζαρδή-Τρούλη παραμένει στο Ηράκλειο. Στην Αθήνα κατοίκησαν λόγο υπηρεσιακών αναγκών και οι εργαζόμενοι σε υπηρεσίες του κράτους απόγονοι των Τζαρδήδων, ο Μάρκος Παύλου Τζαρδής τελωνειακός υπάλληλος στον Πειραιά.\nΟι απόγονοι του Παύλου Τζαρδή από την Ρόδο, παιδιά και εγγόνια της κόρης του Ελευθερίας (1878-1954) και του Γεωργιάδη Γεωργίου, σήμερα βρίσκονται στην Ρόδο οικογένεια Γεωργιάδη, Βομβύλα και Μακέστα αλλά και στην Μεγάλη Βρετανία οικογένεια Comino.\nΤον Μάιο του 1964, ο Μανόλης Τζαρδής, μετά την εργασία στο εμπορικό ναυτικό και στον Πειραιά, μετοίκησε με την οικογένεια του στην Αυστραλία, με το υπερωκεάνιο «Πατρίς». Τα παιδιά του Αυγερώ και Σταύρος και τα εγγόνια τους μένουν στην Μελβούρνη.\nΗ Σοφία Μαγγελάκη, κόρη της Αγγελικής Τζαρδή μετά από πρόσκληση του θείου της Γιάννη Τζαρδή μετανάστευσε το 1975, για σπουδές στις ΗΠΑ και σήμερα είναι καθηγήτρια Εφαρμοσμένων Μαθηματικών στο Rochester Institute of Technology της Νέας Υόρκης, όπως και ο σύζυγος της.\nΟ Περικλής Ιωσ. Τζαρδής μετά τις σπουδές του, στις ΗΠΑ, εγκαταστάθηκε στην Αθήνα, όπου διαμένει με τα παιδιά του Σήφη και Λυκούργο Τζαρδή.\nΗ κόρη της Anna Comino-James Μαρίνα παντρεύτηκε τον George Aspros έλληνα της Αυστραλίας και μετακινήθηκε εκεί το 1991. Ο Κωστής Τρούλης μετοικεί με την οικογένεια του στη Σκιάθο κάνοντας μια νέα επιχειρηματική αρχή.\nΜετακινήσεις τον εικοστό πρώτο αιώνα\nΜε την είσοδο του εικοστού πρώτου αιώνα και την πρόσφατη οικονομική κρίση απόγονοι της οικογενείας για εκπαιδευτικούς και επαγγελματικούς λόγους μετακινούνται στην Αθήνα, στο Λονδίνο και στις ΗΠΑ. Κάποιοι από αυτούς παραμένουν σε άλλες χώρες για εργασία. Είναι στελέχη πολυεθνικών εταιρειών, καθηγητές πανεπιστήμιων και διακεκριμένοι επιστήμονες στον τομέα τους, όπως η Ιωάννα Μιχ. Τζαρδή στη Ζυρίχη, ο Ανδρέας Μαγγελάκης στη Νέα Υόρκη και οι Έλενα Τρούλη, Λίνα Τρούλη- Λινοξυλάκη και Σέβη Τζαρδή στην Αθήνα.\nΣήμερα απόγονοι της οικογένειας βρίσκονται: Στην Κρήτη: στον Άγιο Νικόλαο, στα Σφακιά, στα Χανιά, στην Πόμπια, στο Ηράκλειο. Στην Αθήνα. Στην Ρόδο. Στην Θεσσαλία. Στην Κύπρο. Στην Μεγάλη Βρετανία. Στην Ελβετία. Στις ΗΠΑ. Στην Αυστραλία.\nΜπορούμε τελικά να πούμε ότι μέλη της οικογένειας Τζαρδή από την Χώρα Σφακίων αναγκάστηκαν για την προσωπική τους ασφάλεια λόγο των εθνικών αγώνων αλλά και για οικονομικούς λόγους να μετακινηθούν σε ασφαλέστερες περιοχές και σε μέρη στα οποία οι ευκαιρίες οικονομικής και μορφωτικής ανάπτυξης είναι αξιόλογες. Οι διαδρομές αρχικά ήταν από την Χώρα Σφακίων στην Πόμπια, την Ρόδο, στον Άγιο Νικόλαο και την Κύπρο. Αργότερα τον 20ο αιώνα, μετακινήθηκαν στη Μεσαρά, την Αθήνα και την Αμερική. Μετά την Ένωση έχουμε μετακινήσεις λόγο πολεμικών γεγονότων στην Μακεδονία και την Μικρά Ασία. Τον μεσοπόλεμο η αναχώρηση των μουσουλμάνων της Κρήτης αφήνει κενό οικιστικό χώρο στο Ηράκλειο και η οικονομική κρίση υποβοηθά την υπερπόντια μετανάστευση. Τραγική η μεταφορά του Φίλιππα Τζαρδή στο Μαουτχάουζεν κατά τον Β΄ πόλεμο. Μόνο αυτοί που δεν απέκτησαν οικογένεια επέστρεψαν από την ξενιτιά. Μεταπολεμικά η αστυφιλία και η οικονομική ερήμωση της υπαίθρου αλλά και υπηρεσιακές ανάγκες μετοικίζουν πολλοί στην Αθήνα αλλά και στην Αυστραλία. Τέλος, τον 21ο αιώνα οι εκπαιδευτικές ανάγκες της νέας γενιάς αλλά και η επαγγελματική ολοκλήρωση της την οδηγεί για μια ακόμη φορά στην αναζήτηση νέας εγκατάστασης.\nΚανένα μέλος δεν μετακινήθηκε για οικογενειακά ζητήματα-βεντέτα. Όπου εγκαταστάθηκαν ασχολήθηκαν με την ναυτιλία και το εμπόριο, τα τελευταία χρόνια με τις υπηρεσίες και την στελέχωση δημόσιας διοίκησης, πολυεθνικών εταιρειών και πανεπιστημίων. Με τον θάνατο του Ιωάννη Τζαρδή εξέλιπε και ο τελευταίος με το επώνυμο Τζαρδής από την Χώρα Σφακίων.\nΘέλω να ευχαριστήσω τον Περικλή Τζαρδή, την Avy Tzardi-Michael, την Mary C. Ferris, την Anna Comino-James και όλα τα μέλη της οικογένειας για τις πολύτιμες συμβουλές τους και την ενθάρρυνση για την ολοκλήρωση αυτής της εισήγησης.\nΥΓ. Η εισήγηση εκφωνήθηκε απο το βήμα του ΙΒ Διεθνούς Κρητολογικού Συνεδρίου, στα αυστηρα χρονικά πλαίσια του εικοσαλέπτου. Εκτενέστερα και με πλήρη βιβλιογραφία με βιβλιογραφικες αναφορές και Παραρτήματα θα δοθεί στην γραμματεία του συνεδρίου.\n* δείτε και εδώ\nΑναρτήθηκε από Tzardis Myron στις 1:24 μ.μ.


Ένας Ηρακλής… βυθού στους Φούρνους Ικαρίας [εικόνες] | Ελεύθερος Τύπος\nΈνας Ηρακλής… βυθού στους Φούρνους Ικαρίας [εικόνες]\n22/06/17 • 21:35 | UPD 22/06/17 • 21:35\nΜε πολύτιμο σύμμαχο τον «Ηρακλή» βρίσκεται ήδη σε εξέλιξη η νέα ενάλια αρχαιολογική έρευνα στους Φούρνους Ικαρίας. Το ερευνητικό σκάφος, με το όνομα του μυθικού ήρωα, θα χαρτογραφήσει τα βαθιά νερά του νησιωτικού συμπλέγματος με στόχο τον εντοπισμό νέων αρχαίων ναυαγίων που θα μπορούσαν να συγκροτήσουν υποβρύχιο μουσείο.\nΟι αρχαιολόγοι ευελπιστούν σε «πολύ θετικά αποτελέσματα». Η αισιοδοξία τους κρίνεται ως δικαιολογημένη αν αναλογιστεί κανείς πως οι δύο προηγούμενες ερευνητικές προσπάθειες οδήγησαν στον εντοπισμό 45 ναυαγίων! Η ανεύρεση τόσων πολλών πολιτισμικών καταλοίπων, τα οποία χρονολογούνται από το τέλος της αρχαϊκής περιόδου έως το 19ο αιώνα, έχει καταστήσει το αρχιπέλαγος των Φούρνων την πλουσιότερη σε ναυάγια θάλασσα της Ελλάδας και μια από τις πλουσιότερες της Μεσογείου. Οι νέες ενάλιες αρχαιολογικές θέσεις προσφέρουν επίσης πληθώρα πληροφοριών για το εμπόριο στην περιοχή αλλά και το πυκνότατο ναυτικό δίκτυο που εξυπηρετούσε αυτό το αδιάκοπο δούναι και λαβείν.\nΗ μεγάλη εμπειρία που απεκόμισαν οι αρχαιολόγοι κατά τη διάρκεια των προηγούμενων ερευνητικών προγραμμάτων ενισχύεται τώρα με τις πλέον προηγμένες τεχνολογίες. Για πρώτη φορά στην εξερεύνηση της ακτογραμμής των Φούρνων επιστρατεύεται το ερευνητικό σκάφος «RV Hercules». Η συμμετοχή του στις έρευνες χρηματοδοτείται από το Ιδρυμα RPM Nautical Foundation, εταίρο της Εφορείας Εναλίων Αρχαιοτήτων στην ερευνητική προσπάθεια.\nΤο ερευνητικό σκάφος «RV Hercules»\nΤα συστήματα πολλαπλών δονήσεων που χρησιμοποιούνται από το ερευνητικό σκάφος σε συνδυασμό με άλλες μεθόδους όπως η τρισδιάστατη απεικόνιση του βυθού επιτρέπουν την αναγνώριση καταποντισμένων θέσεων πολιτιστικού ενδιαφέροντος.\nΗ μεθοδολογία που ακολουθείται έχει προσφέρει σημαντικά αποτελέσματα στον εντοπισμό, τη χαρτογράφηση και την καταγραφή ναυαγίων και λιμενικών εγκαταστάσεων σε πολλές περιοχές της Μεσογείου όπως είναι η Ισπανία, η Ιταλία, η Κροατία, η Μάλτα, το Μαρόκο και η Τυνησία. Η συμμετοχή του στο ερευνητικό πρόγραμμα των Φούρνων κρίνεται ως πολύ σημαντική αφού τα πολύ βαθιά νερά της περιοχής υψώνουν συχνά ανυπέρβλητα εμπόδια στους αρχαιολόγους-δύτες.\n«Είμαστε ιδιαίτερα ευτυχείς για την παρουσία του RV Hercules διότι η χώρα μας δεν διαθέτει ερευνητικό σκάφος με ανάλογο εξοπλισμό», επισημαίνει η διευθύντρια της Εφορείας Εναλίων Αρχαιοτήτων Αγγελική Σίμωσι. Η έρευνα διενεργείται υπό τη γενική διεύθυνση του αρχαιολόγου Γιώργου Κουτσουφλάκη, επικεντρώνεται στην αχαρτογράφητη περιοχή μεταξύ της Θύμαινας και των Φούρνων και θα διαρκέσει μέχρι το τέλος Ιουνίου. Μέχρι σήμερα έχει διερευνηθεί ποσοστό μικρότερο από το 15% της συνολικής ακτογραμμής που περιβάλλει το νησιωτικό σύμπλεγμα.\nΣτα πλέον αξιόλογα ευρήματα της περιόδου 2016 περιλαμβάνεται και ένα ναυάγιο της ύστερης αρχαϊκής περιόδου με φορτίο αμφορέων από το Ανατολικό Αιγαίο. «Το ναυάγιο αυτό βρίσκεται στα 65 μέτρα, είναι άθικτο και αποτελεί μια από τις θέσεις που θα ανασκάψουμε στο μέλλον», σημειώνει η κ. Σίμωσι. Στα σχέδια της Εφορείας «περιλαμβάνεται και η δημιουργία Υποβρύχιου Μουσείου στην περιοχή». Είναι κάτι που το επιθυμεί πολύ και η τοπική κοινωνία που μέχρι σήμερα έχει σταθεί πολύτιμος αρωγός της ερευνητικής προσπάθειας.\nΣτα ίχνη καταποντισμένων βομβαρδιστικών\nΜια ακόμη ενδιαφέρουσα έρευνα βρίσκεται σε εξέλιξη αυτό τον καιρό στο Ιόνιο και το Αιγαίο Πέλαγος. Αφορά στον εντοπισμό των αμερικανικών βομβαρδιστικών που χτυπήθηκαν και χάθηκαν στις ελληνικές θάλασσες κατά τη διάρκεια του Β’ Παγκοσμίου Πολέμου. Η έρευνα δρομολογήθηκε από την Εφορεία Εναλίων Αρχαιοτήτων μετά από αίτημα της αμερικανικής πλευράς και πραγματοποιείται σε συνεργασία με το Ελληνικό Κέντρο Θαλασσίων Ερευνών (ΕΛΚΕΘΕ) και το Πανεπιστήμιο Πατρών. Στόχος της έρευνας δεν είναι μόνο να εντοπιστούν και ει δυνατόν να ανελκυστούν τα καταποντισμένα πολεμικά αεροπλάνα αλλά κυρίως να διερευνηθεί η πιθανότητα να έχουν διασωθεί στο εσωτερικό τους ανθρώπινα κατάλοιπα, όπως πιστεύεται.\nΣύμφωνα με τη διευθύντρια της Εφορείας, Αγγελική Σίμωσι, οι έρευνες εστιάζονται σε τρεις θαλάσσιους χώρους στους οποίους έχουν καταγραφεί τέτοια περιστατικά. Στην Κέρκυρα, τη Νάξο και την Ελευσίνα.\n«Ρολά» απειλούν να κατεβάσουν οι Δήμοι αν δε λυθεί το θέμα των συμβασιούχων\nΠροσαγωγές σε καταυλισμό Ρομά στο Μενίδι για κατοχή ναρκωτικών


Αδύνατος πλέον ο εντοπισμός της ανώνυμης περιήγησης στον Chrome από τις ιστοσελίδες Web Browsers\n22/07/2019 7:30 μμ.\nΤα νέα είναι ιδιαίτερα δυσάρεστα για τους μεγάλους εκδότες, οι οποίοι είχαν αρχίσει να απαγορεύουν στους χρήστες να έχουν πρόσβαση στις ιστοσελίδες τους μέσω του Incognito Mode, καθώς μπορούσε να προσπεράσει τις συνδρομητικές τους υπηρεσίες.\nΗ Google διόρθωσε ένα σχεδιαστικό κενό στον Chrome, το οποίο επέτρεπε στις ιστοσελίδες να γνωρίζουν πότε οι χρήστες είχαν πρόσβαση σε αυτές μέσω του Incognito Mode.\nΗ απόφαση αυτή αποτελεί δυσάρεστα νέα για τους μεγάλους εκδότες, μεγάλο μέρος των οποίων χρησιμοποιεί ένα “Metered Paywall,” που αναγκάζει τους χρήστες να πληρώνουν κάποια συνδρομή αν θέλουν να έχουν πρόσβαση στο σύνολο του περιεχομένου.\nΣτην αρχή επιτρέπουν να διαβάσεις περίπου τέσσερα η πέντε άρθρα ανα μήνα δωρεάν, μόλις όμως εξαντλήσεις την δωρεάν πρόσβαση στο περιεχόμενο, οι ιστοσελίδες σου ζητούν να πληρώσεις.\nΟι χρήστες βρήκαν διάφορους τρόπους να προσπεράσουν αυτούς τους περιορισμούς. Διάσημο κόλπο είναι η χρήση της ανώνυμης περιήγησης (Incognito Mode) που κατά βάση είναι ένα προσωρινό reset στα Cookies του διακομιστή. Το αποτέλεσμα είναι η ιστοσελίδα να νομίζει κάθε φορά ότι είσαι καινούργιος χρήστης και να σου παρέχει πρόσβαση σε άλλη μία παρτίδα δωρεάν περιεχομένου.\nΩστόσο πολλές ιστοσελίδες έχουν ξεκινήσει να απαγορεύουν την πρόσβαση σε όσους χρήστες αξιοποιούν το Incognito Mode. Οι ιστοσελίδες μπορούν κοιτώντας το FileSystem API να διακρίνουν αν ο χρήστης αξιοποιεί την ανώνυμη περιήγηση και δεν του επιτρέπουν την πρόσβαση στο περιεχόμενο μέχρι να την απενεργοποιήσει. Βέβαια το γεγονός ότι μπορούν να εντοπίσουν πότε οι χρήστες χρησιμοποιούν την ανώνυμη περιήγηση είναι αντισυμβατικό με τις αρχές της λειτουργίας.\nΑπό τις 30 Ιουλίου λοιπόν η Google σκοπεύει να επιδιορθώσει το σχετικό πρόβλημα στην έκδοση 76 του Chrome. “Θέλουμε οι χρήστες να μπορούν να έχουν ιδιωτική πρόσβαση στο διαδίκτυο.” Είπε υπερασπιζόμενη την απόφαση της η εταιρεία σε Blog.\nΟ τεχνολογικός γίγαντας αναγνωρίζει ότι αυτή η κίνηση θα εχει άμεσες επιπτώσεις στους εκδότες νέων που αξιοποιούν τα paywalls σε μια περίοδο που ο κλάδος των media παλεύει να παραμείνει οικονομικά βιώσιμος. Η ίδια η Google αναφέρει ότι στηρίζει τις συγκεκριμένες εταιρείες που χρησιμοποιούν paywalls αλλά ότι η προσπάθεια εντοπισμού της ιδιωτικής περιήγησης είναι αντίθετη με τις αρχές του Incognito Mode.\nΣε απάντηση η News Media Alliance, το κύριο lobby των μέσων ενημέρωσης, δήλωσε ότι είναι απογοητευμένη με την στάση της Google, που επιβάλει την θέλησή της στους εκδοτικούς οίκους.\n“Αφού η ανώνυμη περιήγηση παρακάμπτει τα ήπια paywalls, και τις ευκαιρίες δωρεάν δοκιμής του περιεχομένου, οι εκδότες ίσως αναγκαστούν να φτιάξουν σκληρότερα paywalls που θα κάνουν ακόμα πιο δύσκολη την ενημέρωση των χρηστών.” Δήλωσε ο πρόεδρος της News Media Alliance, David Chavern.\nΒέβαια η Google τονίζει ότι υπάρχει χώρος για διάλογο αναφέροντας: “Παραμένουμε ανοιχτοί στην εξερεύνηση νέων λύσεων που είναι συμβατές με τις αρχές της ιδιωτικότητας.”


Ανάσταση με πυροτεχνήματα και κροτίδες, αλλά και μάσκες και αποστάσεις σε όλη τη χώρα | MEGA TV\n<iframe src="https://www.megatv.com/embed/?p=2020350441" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n02.05.2021 | 19:51 Eνσωμάτωση\nΤο χαρμόσυνο μήνυμα της Ανάστασης ακούστηκε σε κάθε γωνιά της χώρας και η νύχτα έγινε μέρα.\nΗ φετινή Ανάσταση έγινε στις εκκλησίες. Χιλιάδες πιστών με μάσκες και αποστάσεις κατέκλυσαν τους προαύλιους χώρους των ναών για να ψάλλουν όλοι μαζί το Χριστός Ανέστη.\nΟ ουρανός της Αττικής γέμισε πυροτεχνήματα λίγο μετά τις 9 το βράδυ.\nΗ αναστάσιμη ακολουθία στην Αθήνα πραγματοποιήθηκε στην μητρόπολη χοροστατούντος του αρχιεπισκόπου Ιερώνυμου παρουσία της προέδρου της δημοκρατίας Κατερίνας Σακελλαροπούλου.\nΕντυπωσιακή ήταν και η εικόνα από το μεγαλύτερο λιμάνι της χώρας τον Πειραιά.\nΜε βόμβες μολότοφ, βεγγαλικά και αυτοσχέδιους εμπρηστικούς μηχανισμούς γιόρτασαν για άλλη μια χρονιά την Ανάσταση επί της οδού Ρουμπέση στον Νέο Κόσμο.\nΜόλις ο ήχος των καμπαναριών σήμανε την Ανάσταση, εκατοντάδες ρουκέτες δημιούργησαν ένα μοναδικό υπερθέαμα στον ουρανό του Βροντάδου στην Χίο.\nΗ καθιερωμένη ρίψη ρουκετών δεν έγινε φέτος με στόχο τα καμπαναριά του Αγίου Μάρκου και της Παναγίας της Ερειθιανής για λόγους ασφαλείας.\nΣτην Χίο όπως και σχεδόν σε όλα τα νησιά του βορειοανατολικού Αιγαίου αναβίωσε φέτος και το παραδοσιακό έθιμο όπου ο ιερέας μετά την Ανάσταση βρίσκει κλειστή την είσοδο του ναού και χτυπώντας με σφυρί τις πόρτες φωνάζει «άρατε πύλας». Σύμφωνα με το έθιμο, οι πόρτες ανοίγουν μετά από μια δυνατή κλωτσιά του ιερέα.\nΜε πυροτεχνήματα και βαρελότα υποδέχθηκαν την Ανάσταση του θεανθρώπου στα Χανιά της Κρήτης, ενώ όπως απαιτεί το έθιμο, κάηκε ο Ιούδας.\nΕντυπωσιακές ήταν οι εικόνες και από την Μυτιλήνη, την Καλντέρα της Σαντορίνης, αλλά και την Φολέγανδρο.\nΠλήθος κόσμου συγκεντρώθηκε στην Αγία Σοφία της Θεσσαλονίκης για την αναστάσιμη λειτουργία, ενώ ο ουρανός της πόλης φωτίστηκε από τα πυροτεχνήματα.\nΠολύς ο κόσμος και στην Κέρκυρα όπου μετά την Ανάσταση ακολούθησε ένα μοναδικό θέαμα με πυροτεχνήματα.\nΗ Ανάσταση γιορτάστηκε με βαρελότα και πυροτεχνήματα σε ολόκληρη την χώρα με την ευχή όλων να είναι η τελευταία φορά που κάνουμε Πάσχα με περιοριστικά μέτρα και προφυλάξεις.


Φθηνές πτήσεις από Νήσος Κρόκερ στη Skyscanner\nΠτήσεις από Νήσος Κρόκερ\nΕννοούσατε πτήσεις για Νήσος Κρόκερ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Νήσος Κρόκερ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Νήσος Κρόκερ για κάθε προορισμό.\n0 χλμ από Νήσος Κρόκερ\nΠοιοι ταξιδεύουν από Νήσος Κρόκερ


Λίγες επιλογές πριν το γεμάτο σαββατοκύριακο - BetFeller\n4 Δεκεμβρίου 2020 Nik Froni\nΚαλημέρα σε όλους. Χθες αποχή διότι το Champions League δεν μας πήγε καλά αυτή την εβδομάδα. Πάμε σήμερα με τα εγχώρια πρωταθλήματα. Σήμερα το πρόγραμμα είναι φτωχό, βγαίνουν όμως κάποιες επιλογές που δεν θα τις κρατήσουμε τόσο δυνατά όσο τα αυριανά. Πάμε όμως να τα δούμε αναλυτικότερα.\nΤο αγαπημένο μου σημείο έρχεται από την Γαλλία και τον αγώνα της Τουλούζ που υποδέχεται την Παρί στις 20:00. Πολύ καλύτερη ομάδα η γηπεδούχος με έχει πείσει περισσότερο αφού τις έχω δει και τις δύο να αγωνίζονται και η Παρί δεν με έπεισε ότι μπορεί να κοντράρει την Τουλούζ. Η Τουλούζ άλλωστε φέτος έχει χάσει μόνο από τις Κάννες και την Τούρ. Αντίθετα η Παρί έχει νικήσει μόνο την Νάντ έχοντας 1 νίκη και 8 ήττες. Νίκη Τουλούζ με -1,5 σετ χάντικαπ σε απόδοση 1,78.\nΣτο άλλο ματς της Γαλλίας που ξεκινάει στις 21:00 όπου η Νις αντιμετωπίζει την Σέτε. Δύο από τις πιο αδύναμες ομάδες του πρωταθλήματος πολύ ισορροπημένο. Το μόνο που βλέπω σε αυτό το ματς είναι το over3,5 σετ που παίζει πολύ χαμηλά αλλά δεν βλέπω κάτι άλλο από τον αγώνα. Θα κρατήσω το οver3,5 σετ σε απόδοση 1,37.\nΣτην Ιταλία έχουμε μόνο μία αναμέτρηση με την Μιλάνο να υποδέχεται την Μόντσα. Τοπικό ντέρμπι το συγκεκριμένο πολύ ισορροπημένο και αυτό με δύο ομάδες ικανές για το καλύτερο και το χειρότερο. Και εδώ δεν βλέπω κάτι ζεστά πλην το over3,5 σετ καθώς δεν πιστεύω ότι θα λήξει 0-3 ή 3-0. Οver3,5 σετ σε απόδοση 1,37.\nΠάμε και στην Πολωνία όπου θα γίνουν δύο αγώνες σήμερα αλλά μόνο με τον πρώτο θα ασχοληθώ. Στις 18:30 έχουμε πολύ ενδιαφέρον αγώνα μεταξύ Ζάξα και Σκρα με τις δύο πιο παραδοσιακές δυνάμεις του βόλεϊ στην Πολωνία αλλά φέτος η Σκρα δεν είναι το ίδιο δυνατή. Η Ζάξα δεν έχει χάσει ούτε πόντο φέτος (δηλαδή δεν έχει χάσει δύο σετ σε έναν αγώνα). Το χάντικαπ -1,5 σετ για την Ζάξα δείχνει πιθανό στο 1,70. Εγώ πάντως κράτησα και σε ένα δελτίο τον απλό άσσο στο 1,33.\n18:30 Ζάξα-Σκρα Άσσος -1,5 σετ χάντικαπ (1,70)\n20:00Τουλούζ-Παρί Άσσος -1,5 σετ χάντικαπ (1,78)


Η διελκυστίνδα ΕΕ και ΗΠΑ για τους δασμούς στα αυτοκίνητα καλά κρατεί - 4troxoi.gr\nΜε σημερινές δηλώσεις του, ο Donald Trump ξεκαθάρισε με έμφαση πως η πρόθεση της ΕΕ να αποσύρει τους δασμούς που ήδη επιβάλλονται στα αμερικανικά αυτοκίνητα στην Ευρώπη (βλ. 10%) υπό την προϋπόθεση να μην επιβληθούν ανάλογα «χαράτσια» στα ευρωπαϊκά αυτοκίνητα που εισάγονται στις ΗΠΑ «δεν είναι αρκετή», προσθέτοντας χαρακτηριστικά:\n«Οι καταναλωτικές συνήθειες [των Ευρωπαίων] είναι να αγοράζουν τα δικά τους αυτοκίνητα και όχι τα δικά μας».\nΠροχωρώντας ένα βήμα παραπάνω, ο Πρόεδρος των ΗΠΑ δε δίστασε να πει ότι Κίνα και Ευρώπη είναι το ίδιο… πράγμα:\n«Η Ευρωπαϊκή Ένωση είναι σχεδόν όσο κακή είναι και η Κίνα, απλά είναι μικρότερη».\nΘυμίζουμε πως στα τέλη Μαΐου ο Donald Trump προανήγγειλε τη διεξαγωγή έρευνας σύμφωνα με το άρθρο 232 του νόμου περί επέκτασης εμπορίου ώστε οι αρμόδιες αρχές της χώρας να αποφανθούν αν οι εισαγωγές οχημάτων και ανταλλακτικών απειλούν απειλή για την εθνική ασφάλεια των ΗΠΑ._Χ.Α.\nΠοια χώρα της Ευρώπης έχει τα περισσότερα αυτοκίνητα ανά κάτοικο;\nΟριστικό: Τέλος οι κινητήρες εσωτερικής καύσης το 2035


ΑΡΧΙΚΗ - Posto\nΑνδρικό Boxer Sporties 3-τεμαχίων Minerva 23026\nΑνδρικό Boxer Sporties 3-τεμαχίων Minerva 23026 της ευρύτερα διαδεδομένης σειράς με προσθήκη ελαστάν. Άψογη εφαρμογή και άνεση όλη την ημέρα. Το αγνό βαμβάκι αφήνει το σώμα να αναπνέει, εξατμίζοντας τον ιδρώτα δίνει αίσθηση φρεσκάδας στο σώμα. Ιδανική επιλογή για αθλητική δραστηριότητα καθώς και εργασία. Εσωτερικό πολύ μαλακό λάστιχο που εφαρμόζει τέλεια.\nΓυναικείο φανελάκι Britella Fimelle Minerva 91700\nΓυναικείο φανελάκι Britella Fimelle Minerva 91700 με βαθύ σκάψιμο στην τιράντα ώστε να μην διακρίνετε κάτω από μπλούζες και πουκάμισα. Το ύφασμα micromodal ως φυσική κυτταρίνη είναι 100% οικολογικό προϊόν και φιλικό προς το περιβάλλον με εξαιρετικά απαλή αφή για ευαίσθητα δέρματα.\nΣουτιέν Miracle Liftup Molded Luna 1821B\nΣουτιέν Miracle Liftup Molded Luna 1821B. Το θαύμα της Luna. Μεγαλώνει το μπούστο 1 1/2 νούμερα με απόλυτα φυσικό τρόπο. Κατασκευασμένο από απαλή και μαλακή μικροφίμπρα που δίνει την αίσθηση του second skin. Έχει ενσωματωμένη αφρώδεις ενίσχυση και περιμετρική κρυφή μπανέλα. Απόλυτα αόρατο κάτω από τα ρούχα. Περιμετρικά της πλάτης έχει κρυφά θυληκάκια για να μπορεί να φορεθεί σε όποιο σημείο σας βολεύει.\nΑνδρικό Boxer Cotton Seamless Impetus 1254210\nΑνδρικό Boxer Cotton Seamless Impetus 1254210 από τα καλύτερα νήματα βαμβακιού. Από τα καλύτερα νήματα βαμβακιού, και με την πιο μοντέρνα τεχνολογία υφάσματος, δημιουργούμε μια νέα γενιά στο εσώρουχο χωρίς ραφές, το οποίο περιέχει το ίδιο επίπεδο άνεσης ενός δεύτερου δέρματος.\nΑνδρικό Hipster Sloggi Avenue 2 Τεμάχια\nΑνδρικό Hipster Sloggi Avenue 2 Τεμάχια με καινοτόμο ύφασμα Lycra FREEFIT X-Move για απόλυτη ελευθερία κινήσεων και τέλεια εφαρμογή. Διαθέτει μοντέρνο και φαρδύ λάστιχο στη μέση με logo Sloggi. Ποιοτικό μαλακό βαμβάκι που αφήνει το σώμα να αναπνέει. Σε οικονομική συσκευασία 2 τεμαχίων.\nΓυναικείο Σλιπ Fimelle-Rio Minerva 2-Τεμάχια 81321\nΓυναικείο Σλιπ Fimelle-Rio Minerva 2-Τεμάχια 81321 το αγαπημένο σλιπ της Minerva σε οικονομική συσκευασία 2 τεμαχίων. Με ειδική ραφή χωρίς λάστιχο ώστε να παραμένει "αόρατο" ακόμα και κάτω από see-through φορέματα. Τα προϊόντα Modal είναι το χάδι της φυσικής απαλότητας. Η μοναδική αίσθηση που σας προσφέρει το πρωτοποριακό φυσικό υλικό modal σας χαρίζει ασύγκριτη άνεση και εφαρμογή κάθε μέρα.\nΑνδρικό Boxer Pure Cotton Impetus 1271001\nΑνδρικό Boxer Pure Cotton Impetus 1271001 από 100% αγνό βαμβακερό ύφασμα. Το βαμβάκι είναι αντιαλλεργικό και πάντα ήταν το αγαπημένο ύφασμα για άμεση επαφή με το δέρμα. Με τη χρήση δύο νημάτων σε αντίθετη κατεύθυνση αποτρέπεται η στρέβλωση.\nΑνδρικό σλιπ Cotton Seamles Impetus 1130210\nΑνδρικό σλιπ Cotton Seamles Impetus 1130210 από τα καλύτερα νήματα βαμβακιού. Με την πιο μοντέρνα τεχνολογία υφάσματος, δημιουργήσαμε μια νέα γενιά στο εσώρουχο χωρίς ραφές, το οποίο παρέχει το ίδιο επίπεδο άνεσης ενός δεύτερου δέρματος. Χωρίς ραφές εσωτερικά και εξωτερικά, ραμμένο σε ειδικές μηχανές, για να μην ενοχλεί και να το νιώθετε ένα με το δέρμα σας. Μία συλλογή ενός από τα μεγαλύτερα brands στον χώρο των εσωρούχων Impetus.\nΣλιπάκι Sloggi Double Comfort Tai\nΣλιπάκι Sloggi Double Comfort Tai από βαμβακερό ύφασμα. Νεανικό look σε 2 διαφορετικές αποχρώσεις. Αγκαλιάζει το σώμα και προσδίδει απόλυτη άνεση, χάρις στην extra απαλή φάσα στη μέση, που δε διαγράφει και εξασφαλίζει καλύτερη εφαρμογή. Τα διπλά στρώματα υφάσματος, εγγυώνται φρεσκάδα όλη τη μέρα.\nBoxer Mengear Basic-2-Τεμάχια Long Minerva 20518\nBoxer Mengear Basic-2-Τεμάχια Long Minerva 20518 από φίνο πενιέ βαμβάκι με προσθήκη elastan για καλύτερη εφαρμογή. Μια εξαιρετικά λεπτή ίνα που επιδέχεται ειδική επεξεργασία μάλαξης ώστε να γίνει απίστευτα απαλή. Σε μοντέρνα σχέδια και slim γραμμή. Σε οικονομική συσκευασία 2 τεμαχίων.\nΑνδρική Αθλητική Κάλτσα Ημίκοντη Βαμβακερή Walk\nΜε ειδικό μαλακό λάστιχο που αγκαλιάζει ομοιόμορφα το πόδι. Μικρό διακριτικό logo " in action" στο κάτω μέρος της κάλτσας. Η πλέξη έχει ανοιχτούς πόρους για να αναπνέει το πόδι και να στεγνώνει από τον ιδρώτα.\nΓυναικείο Σουτιέν Θηλασμού Mamabel Comfort-N Triumph-C/D\nΓυναικείο Σουτιέν Θηλασμού Mamabel Comfort-N Triumph-C/D είναι ένα σουτιέν χωρίς μπανέλα με εσωτερική ελαφριά βαμβακερή επένδυση που κρατάει απαλά το στήθος και ειδικό σχεδιασμό για άψογη εφαρμογή και άνεση. Οι cups είναι χωρίς ραφές για να είναι ευκολοφόρετο και άνετο χωρίς να ερεθίζει.\nΑνδρική Πυτζάμα Save-Water Minerva Μαύρο 70945\nNEW Ανδρική Πυτζάμα Save-Water Minerva Μαύρο 70945 από 100% αγνό βαμβακερό ύφασμα. Από τη συλλογή homeware με την υπογραφή της μεγαλύτερης ελληνικής εταιρείας Minerva. Χειμώνας 2021-2022.\nΑνδρική Πυτζάμα Βελούδινη Bull-V-Neck Βυσσινί Minerva\nΑνδρική Πυτζάμα Βελούδινη Bull-V-Neck Βυσσινί Minerva. Μακρυμάνικη βελούδινη μπλούζα με V λαιμουδιά, κέντημα στο πλάι και contrast ρέλια μαζί με μακρύ βελούδινο παντελόνι σε ίσια γραμμή. Από τη συλλογή homeware με την υπογραφή της μεγαλύτερης ελληνικής εταιρείας Minerva.\nΑνδρικό Sloggi GO ABC Hipster 2-Τεμάχια\nΑνδρικό Sloggi GO ABC Hipster 2-Τεμάχια με μαλακό λάστιχο στη μέση και logo Sloggi για τέλεια εφαρμογή. Προσφέρουν άνεση και σταθερότητα. Κατασκευασμένο από ειδικά επεξεργασμένο αγνό βαμβακερό ύφασμα, απόλυτα υγιεινό και φιλικό προς το δέρμα. Σε οικονομική συσκευασία 2 τεμαχίων.\nΑνδρικό Sloggi Start Hipster 3 Τεμάχια\nΑνδρικό Sloggi Start Hipster 3 Τεμάχια με μαλακό λάστιχο στη μέση και logo Sloggi για τέλεια εφαρμογή. Προσφέρουν άνεση και σταθερότητα. Κατασκευασμένο από ειδικά επεξεργασμένο αγνό βαμβακερό ύφασμα, απόλυτα υγιεινό και φιλικό προς το δέρμα. Σε οικονομική συσκευασία 3 τεμαχίων.\nΠρολάβετε προϊόντα σε χαμηλό απόθεμα σε μοναδικές τιμές!!\nΓυναικεία Φανέλα Britella Λουλούδια Minerva\nΛεπτή τιράντα με βαθύ σκάψιμο για να μην διακρίνετε κάτω από μπλούζες και πουκάμισα. Με σχέδιο πολύχρωμα λουλούδια. Το ύφασμα Meryl έχει εξαιρετική αντοχή στο σπάσιμο, είναι εξαιρετικά ανθεκτικό στις παραμορφώσεις και στην τριβή, είναι εύκολο στην φροντίδα γιατί δεν χρειάζεται σιδέρωμα.\nΓυναικεία Φανέλα Britella Λουλούδια Modal Minerva\nΛεπτή τιράντα με βαθύ σκάψιμο ώστε να μην διακρίνετε κάτω από μπλούζες και πουκάμισα. Διάφανο ύφασμα με σχέδιο λουλούδια. Το ύφασμα micromodal ως φυσική κυτταρίνη είναι 100% οικολογικό προϊόν και φιλικό προς το περιβάλλον με εξαιρετικά απαλή αφή για ευαίσθητα δέρματα.\nΓυναικεία Φανέλα Φαρδιά Τιράντα Seamless Minerva\nΕλαστικό ύφασμα χωρίς ραφές. Σατέν τελείωμα στην λαιμόκοψη για πιο όμορφη εμφάνιση. Φαρδιά τιράντα με βαθύ σκάψιμο για να μην διακρίνετε κάτω από μπλούζες και πουκάμισα. Το ύφασμα Meryl έχει εξαιρετική αντοχή στο σπάσιμο, είναι εξαιρετικά ανθεκτικό στις παραμορφώσεις και στην τριβή, είναι εύκολο στην φροντίδα γιατί δεν χρειάζεται σιδέρωμα.\nΓυναικείο Tai Με Δαντέλα Lejaby\nΓυναικείο Tai Με Δαντέλα Lejaby για τη γυναίκα θηλυκό. Από εξαιρετικής ποιότητας ελαστική δαντέλα και τούλι με σχέδιο κεντημένο με φλος σχέδια σε όλη την επιφάνεια του εσώρουχου, για να νιώθει άνετα αυτή που το φοράει. Μαλακό λάστιχο στη μέση για περισσότερο άνεση, αλλά και σε όλο το εσώρουχο για να μην πατάει στα σημεία επαφής με το σώμα.\nΓυναικείο Σουτιέν Memories Balconet C\nΜε ενίσχυση και περιμετρική στήριξη μπανέλας, για ακόμη πιο τέλειο μπούστο. Οι cups εσωτερικά έχουν οριζόντια ραφή και εξωτερικά κάθετη για ακόμη πιο σταθερό κράτημα και τέλειο μπούστο.\nΣετ Γυναικείο Σουτιέν Push Up Gossip Precious Minerva B\nΣετ γυναικείο σουτιέν Push Up Gossip Precious Minerva B με μπανέλα και ενίσχυση προσφέρει όλα τα προνόμια ενός απλού super push up στη διπλάσια ένταση. Με ενσωματωμένη διπλή ενίσχυση που κάνει το μπούστο να δείχνει μεγαλύτερο κατά 1 με 1 1/2 νούμερα. Το κιλοτάκι είναι σε rio γραμμή, ελαστικό και μαλακό. Σε μελιτζανί φόντο με floral σχέδια και στο πάνω μέρος δαντέλα στο ίδιο χρώμα με ένα διακριτικό φιογκάκι.\nΠαιδικό Φανελάκι Jack Sparrow Minerva Μαύρο\nΠαιδικό φανελάκι Jack Sparrow Minerva μαύρο από 100% βαμβάκι. Μαύρο κοντομάνικο μπλουζάκι με κόκκινη φάσα στη λαιμόκοψη και ριγέ κόκκινα μανίκια. Σχέδιο Jack Sparrow και logo Pirates of the Caribbean που προσδίδουν μία όμορφη αισθητικά αντίθεση. Εξαιρετικά ανθεκτική και απορροφητική, κατάλληλη για καθημερινή χρήση χωρίς να χάνει την φόρμα της.\nΤΑ ΜΕΓΑΛΥΤΕΡΑ BRANDS ΕΙΝΑΙ ΣΤΟ POSTO


ΑΣΤΡΟΛΟΓΙΚΕΣ ΟΨΕΙΣ ΗΜΕΡΑΣ 19-6-2018\nΑρχική σελίδα Άρθρα Αστρολογική Επικαιρότητα Αστρολογικές Όψεις Ημέρας 19-6-2018\n<p>Ερμής τρίγωνο Δίας (ανάδρομος)\nΤο τρίγωνο Ερμή-Δία σάς κάνει ιδιαίτερα επικοινωνιακούς, οργανωτικούς και ευέλικτους, με αποτέλεσμα να πετυχαίνετε σήμερα περισσότερα απ' όσα θα τολμούσατε να φανταστείτε, σε επαγγελματικό επίπεδο. Η αλήθεια είναι πως χωρίς τη βοήθεια και τη στήριξη των αγαπημένων σας προσώπων τίποτα από αυτά δεν θα ήταν εφικτό. Έτσι, με πνεύμα αισιοδοξίας και έχοντας στο πλευρό σας ανθρώπους που πιστεύουν σε εσάς, είστε ικανοί να πετύχετε σημαντικές νίκες που αφορούν στην επαγγελματική σας καταξίωση.\nΣελήνη σε κενή πορεία από τα μεσάνυχτα έως τις 07:45\nΗ μέρα είναι ευνοϊκή για να διευθετήσετε όλες τις σημαντικές εκκρεμότητες που σας απασχολούν, όπως επίσης και για να επικοινωνήσετε και να συναντηθείτε με ανθρώπους, ανεξάρτητα από τον τομέα που επηρεάζουν στη ζωή σας.\nΣελήνη εξάγωνο Ερμής (08:44)\nΚατά τη διάρκεια αυτής της όψης, η λογική και το συναίσθημα συναντιούνται, δημιουργώντας σας ένα αίσθημα εσωτερικής ισορροπίας που λειτουργεί βοηθητικά στην ορθή διαχείριση σημαντικών υποθέσεων, ιδιαίτερα όμως των οικονομικών. Η συναισθηματική και πνευματική σας διαύγεια, σας βοηθούν να δείτε ακόμα και εκείνα που είναι καλά κρυμμένα.\nΣελήνη εξάγωνο Δίας (ανάδρομος) (10:32)\nΥποχρεώσεις ή ανάγκες που υπάρχουν στο σπίτι εισβάλλουν στο καθημερινό σας πρόγραμμα, αναγκάζοντάς σας να ασχοληθείτε μαζί τους. Φαίνεται, όμως, πως είναι το καταλληλότερο διάστημα, καθώς τόσο το κλίμα αισιοδοξίας, όσο και η καλή σας θέληση δίνουν λύσεις, που πιθανώς δεν ήταν εφικτές νωρίτερα.\nΣελήνη αντίθεση Ποσειδώνας (σε στάση) (14:48)\nΟ αισθηματικός και ο κοινωνικός τομέας της ζωή σας συγκρούονται, ζητώντας επίμονα από εσάς περισσότερο χρόνο. Η εξιδανίκευση τους ενός κάνει τον άλλο να νιώθει παραμελημένος, με αποτέλεσμα να αυξάνονται οι απαιτήσεις τους και να σας φέρνουν σε δύσκολη θέση. Διατηρήστε τις ισορροπίες.\nΣελήνη τρίγωνο Πλούτωνας (ανάδρομος) (21:52)\nΚατά τη διάρκεια του τριγώνου Σελήνης-Πλούτωνα, κλείνεστε στις σκέψεις σας και χαράζετε νέες στρατηγικές σχετικά με τα οικονομικά και τα επαγγελματικά σας. Μέσα από αυτήν τη διαδικασία συσπειρώνεστε, ανασυγκροτείστε και προετοιμάζεστε ψυχολογικά για το κυνήγι των προσωπικών σας στόχων.\nΟι ευνοημένοι της ημέρας είναι: Ταύροι, Καρκίνοι, Παρθένοι, Σκορπιοί, Αιγόκεροι και Ιχθύες του 2ου και του 3ου δεκαημέρου και όσοι έχουν ωροσκόπο ή πλανήτες από τη 12η έως τη 14η, και στη 16η και 20ή μοίρα αυτών των ζωδίων.\nΓια τους υπόλοιπους του ζωδιακού, η εύνοια του τριγώνου Ερμή-Δία και των θετικών όψεων της Σελήνης, εξαρτώνται από τους τομείς που επηρεάζουν στο προσωπικό σας ωροσκόπιο.


Ξέρεις ποια προϊόντα θα χρειαστείς για να αντιγράψεις το make up της Kate Middleton; Εμείς ναι! | Lifestyle - Ειδήσεις NewsIt.gr\nΞέρεις ποια προϊόντα θα χρειαστείς για να αντιγράψεις το make up της Kate Middleton; Εμείς ναι!\nΤελευταία ενημέρωση: 01.08.2012 | 20:10\nΠρώτη δημοσίευση: 01.08.2012 | 20:10 Με όλα τα φώτα να είναι στραμμένα στο Λονδίνο δεν μπορούσαμε να σκεφτούμε καλύτερο copy the look από αυτό εδώ!\nΗ Kate Middleton είναι από τα πιο hot και πολυσυζητημένα πρόσωπα διεθνώς τον τελευταίο χρόνο. Αν σε αυτό συμπεριλάβεις και τους Ολυμπιακούς του Λονδίνου, δεν θα μπορούσαμε να βρούμε καλύτερο πρόσωπο για το Copy The Look από την Δούκισσα του Cambridge η οποία για μια ακόμη φορά παρέδωσα μαθήματα make up. PS: Αλήθεια, θυμάσαι ότι κάνει μόνη της το μακιγιάζ της; Ακόμη και στον γάμο της...\nΚαι για να καταλάβεις την beauty επιρροή που ασκεί η Kate, σύμφωνα με έρευνα τον τελευταίο χρόνο στην Μεγάλη Βρετανία οι πωλήσεις προϊόντων περιποίησης φρυδιών εκτοξεύτηκαν στα ύψη! Ενδεχομένως, εκείνο το μολύβι φρυδιών που αγόρασες τελευταία μπορεί να το οφείλεις σε εκείνη! Η Kate (και για να μην μακρυγορούμε) εμφανίστηκε με αυτό το make up στο Royal Academy of Arts. Και για να το αντιγράψεις έχουμε προϊόντα και how to. Plus: το τέλειο beauty gadget για τα φρύδια! ΚΑΝΕ ΚΛΙΚ ΠΑΡΑΚΑΤΩ ΣΤΗΝ ΚΑΘΕ PHOTO ΚΑΙ ΔΕΣ ΠΩΣ ΘΑ ΑΝΤΙΓΡΑΨΕΙΣ ΤΟ ΜΑΚΕ UP ΤΗΣ ΔΟΥΚΙΣΣΑΣ


τα ματακια μου!!! - Φορητοί Υπολογιστές - Insomnia.gr\nΑρχική Forums Hardware Φορητοί Υπολογιστές τα ματακια μου!!!\nΑπό τον foititria, 14 Δεκεμβρίου 2007 στο Φορητοί Υπολογιστές\nειμαι φοιτήτρια και εχω πολλα αρχεια σε doc .μπορω να διαβαζω αλλο στο laptop τα ματια μου υπαρχει καποιος αλλος τροπος.διαβασα καπου για το e-reader της sony αλλα δεν το βρισκω στην ελληνικη αγορα.help!\nfoititrioula den katalava akrivos ti psaxneis.... isos mia 19 othoni?\nνομιζω καταλαβα τι ψαχνεις, δεν ξερω αν εχει βγαλει κατι η sony, παντως υπηρχε ενα αρθρο εδω στις ειδησεις για μια συσκευη που φανταζομαι οτι ειναι αυτο που ψαχνεις και οτι ειχε εξαντληθει απο το amazon.\nΔεν ξερω που μπορεις να βρεις κατι τετοιο, δεν ξερω καν αν ψαχνεις αυτο που εχω στο μυαλο μου. Φανταζομαι οτι μιλας για μια μικρη λεπτη συσκευη που ειναι οθονη και μπορεις να διαβασεις αρχεια βιβλια ή και εφημεριδες.\nΠαντως νομιζω οτι και αυτο δε θα σε βοηθησει καθως και παλι σε οθονη θα εισαι. Το καλυτερο ειναι να εκτυπωνεις τα αρχεια σου γιατι οντως τετοιο στυλ διαβασματος στο pc ειναι κουραστικο, οποτε η λυση για μενα θα ταν ο εκτυπωτης...\nνα και που αναφέρεται ο disqualified..\nμπραβο φιλε μου βαριομουν να το ψαξω τετοια ωρα αυτο ακριβως εννοουσα\nΦοιτήτρια!!! Τι σόι φοιτήτρια είσαι που για να καταλάβει κάποιος τι θες πρέπει να πάει στην Πυθία?\nΚαι γιατί δεν τα τυπώνεις.. ;


Παγκόσμιος Οργανισμός Υγείας: 9,6 εκατ. θάνατοι από καρκίνο, 18,1 εκατ. περιπτώσεις το 2018 – Major\nΗ Διεθνής Υπηρεσία Ερευνών για τον Καρκίνο (IACR) του Παγκόσμιου Οργανισμού Υγείας εκτιμά ότι το 2018 οι θάνατοι από καρκίνο θα φτάσουν τους 9,6 εκατ. ενώ 18,1 εκατ. νέες περιπτώσεις θα διαγνωστούν. Τα καθόλου αισιόδοξα στοιχεία αφορούν 185 χώρες και 36 είδη καρκίνου. Η έρευνα δημοσιεύθηκε στο ιατρικό περιοδικό CA: A Cancer Journal for Clinicians.\nΤα προηγούμενα στοιχεία που είχαν δημοσιευθεί το 2012 και έκαναν λόγο για 8,2 εκατ. θανάτους και 14,1 εκατ νέες περιπτώσεις. Η σημαντική αυτή αύξηση οφείλεται στη γήρανση του παγκόσμιου πληθυσμού όπως αναφέρουν οι επιστήμονες αλλά και σε πολλούς κοινωνικο-οικονομικούς παράγοντες. Όπως αναφέρεται στην έρευνα, οι καρκίνοι που σχετίζονται μειώνονται την ίδια ώρα που αυξάνονται οι καρκίνοι που σχετίζονται με τον τρόπο ζωής.\nΣε πιο λεπτομερή ανάλυση τα στοιχεία είναι άκρως ανησυχητικά. Ένας στους πάντε άνδρες και μία στις έξι γυναίκες πρόκειται να εμφανίσουν κάποια μορφή καρκίνου στη ζωή τους. Παράλληλα, ένας στους οχτώ άνδρες και μία στις έντεκα γυναίκες θα χάσουν τη ζωή τους από τη νόσο. Οι καρκινοπαθείς που επιβιώνουν 5 έτη μετά την αρχική διάγνωσή τους υπολογίζεται πως είναι 43,8 εκατομμύρια. Οι πιο συχνές μορφές καρκίνου είναι εκείνοι των πνευμόνων, του μαστού και του παχέος εντέρου και για τους άνδρες και για τις γυναίκες.\nΗ θνησιμότητα του καρκίνου των πνευμόνων αγγίζει το 18,4% του συνόλου των περιπτώσεων. Ακολουθεί ο καρκίνος του παχέος εντέρου με 9,2% και μετά ο καρκίνος του στομάχου με 8,2% , ο καρκίνος του ήπατος με 8,2% και του μαστού με 6,6%…\nΣτην Ευρώπη σημειώνονται το 23,4% των περιπτώσεων καρκίνου παγκοσμίως και το 20,3% των θανάτων από καρκίνο.\n← Γιατί γδύθηκαν οι φοιτήτριες στο Πανεπιστήμιο του Κέιμπριτζ;\nΆκυροι γάμοι στη Βαρυμπόμπη από ιερείς… «μαϊμού» →


ΕΡΓΑΖΟΜΕΝΟΙ ΣΤΟΥΣ Ο.Τ.Α. - ΑΠΕΡΓΙΑ ΤΡΙΤΗ 24/5 – Κόντρα στο Ρεύμα\nΣτηρίζουμε την απεργία των Εργαζομένων στους Δήμους και μαζί με αυτούς αγωνιζόμαστε\n>Καμία απόλυση συμβασιούχου.\n>Κατάργηση τώρα όλων των ελαστικών σχέσεων εργασίας και μετατροπή όλων των συμβασιούχων σε αορίστου χρόνου χωρίς όρους και προϋποθέσεις.\n>Άμεση προκήρυξη θέσεων εργασίας μόνιμου προσωπικού για το σύνολο των υπηρεσιών.\n>Αυξήσεις στους μισθούς.\nΟΛΟΙ & ΟΛΕΣ στην ΑΠΕΡΓΙΑ ΤΡΙΤΗ 24 ΜΑΗ!\nΤην ώρα που οι υπηρεσίες των Δήμων ασφυκτιούν από τις ελλείψεις προσωπικού, χιλιάδες εργαζόμενοι βρίσκονται στα πρόθυρα της απόλυσης. Οι συμβασιούχοι «Covid» που προσλήφθηκαν με αφορμή την πανδημία, ενώ ουσιαστικά καλύπτουν τα μόνιμα κενά που υπάρχουν, είναι οι πρώτοι που απολύονται μέχρι τα τέλη του μήνα. Ακολουθούν οι σχολικές καθαρίστριες στο τέλος του διδακτικού έτους, ενώ σε καθεστώς εργασιακής ομηρίας παραμένουν εκατοντάδες «παρατασιούχοι» και χιλιάδες συμβασιούχοι ΕΣΠΑ, πολλοί εκ των οποίων δουλεύουν έως και είκοσι χρόνια, ενώ στην περίπτωση των ΚΔΑΠ έχουν ήδη υποστεί σοβαρές μειώσεις μισθών και υπάρχει σοβαρό ενδεχόμενο να βρεθούν στην ανεργία τη νέα σχολική χρονιά. Παράλληλα, 20.000 εργαζόμενοι των «κοινωφελών προγραμμάτων» ΟΑΕΔ εργάζονται με μισό μισθό και μισά δικαιώματα.\nOι ελαστικές μορφές εργασίας σταδιακά υπερισχύουν στο Δημόσιο και ιδιαίτερα στους ΟΤΑ, όπου σε αρκετές περιπτώσεις ξεπερνάν πλέον το 50% του συνόλου του προσωπικού. Είναι ολοφάνερο, ότι χωρίς αυτούς τους συναδέλφους δεν μπορούμε ούτε να προσφέρουμε υπηρεσίες προς τους δημότες, ούτε να υπερασπιστούμε το δημόσιο χαρακτήρα των υπηρεσιών που οδεύουν παντού προς την ιδιωτικοποίηση. Γι’ αυτό, η προάσπιση του δικαιώματός στη μόνιμη και σταθερή εργασία είναι ταυτόχρονα και προάσπιση των δημόσιων κοινωνικών υπηρεσιών προς τους δημότες.\nΣήμερα το αίτημά μας δεν μπορεί να είναι άλλο παρά η μετατροπή των συμβάσεων των συναδέλφων στα προγράμματα «Covid», τα ΕΣΠΑ (Παιδικοί Σταθμοί, ΚΔΑΠ, Κοινωνικές Δομές, κλπ), τις σχολικές καθαρίστριες και τα οχτάμηνα σε αορίστου χρόνου, καθώς και προσλήψεις μόνιμου προσωπικού.\nΠαράλληλα, απαιτούμε αυξήσεις στους μισθούς, ξεκινώντας με την επαναφορά 13ου & 14ου μισθού και το «ξεπάγωμα» της διετίας 2016 – 2017 και καμιά μείωση στο επίδομα των Βαρέων και Ανθυγιεινών, αλλά ένταξη και άλλων ειδικοτήτων που το δικαιούνται.\nΟ αγώνας αυτός για να είναι νικηφόρος πρέπει να γίνει υπόθεση όλων των εργαζομένων και να αποκτήσει διάρκεια. Έχοντας την εμπειρία των μεγάλων αγώνων που δώσαμε ενάντια μνημόνια, τις απολύσεις μέσω «αξιολόγησης» και κατάργησης υπηρεσιών, των εργαζομένων στα (τότε πεντάμηνα) προγράμματα του ΟΑΕΔ και των «παρατασιούχων», ξέρουμε πως μόνο με την κλιμάκωση και τον παρατεταμένο αγώνα με ποίκιλες μορφές (απεργίες, καταλήψεις εργασιακών χώρων, μαζικές διαδηλώσεις), μπορούμε να πετύχουμε νίκες. Γι’ αυτό καλούμε την ΠΟΕ-ΟΤΑ να καλέσει άμεσα σε σύσκεψη των Δ.Σ. προτείνοντας ένα αγωνιστικό πρόγραμμα μιας τέτοιου τύπου κλιμάκωσης, ξεκινώντας με γενικές συνελεύσεις σε όλους τους χώρους δουλειάς.\nΜε αυτόν τον τρόπο, η απεργία την Τρίτη 24 Μάη μπορεί να αποτελέσει το επόμενο βήμα από την μεγάλη πανεργατική απεργία του Απρίλη, και να διαμορφώσει τις προϋποθέσεις που μπορούν να μας οδηγήσουν στη νίκη.\nΟΛΟΙ & ΟΛΕΣ στον ΑΓΩΝΑ!\nΣυγκέντρωση: Πλατεία Καραϊσκάκη 10:00 π.μ.\nΚΥΡΙΑΚΗ 22/5 /22 40ή Μαραθώνια Πορεία Ειρήνης\nΗ δίκη της Χ.Α. σε β βαθμό ξεκινάει . Καλεσμα κινητοποίσης ενάντια στον εφησυχασμό .


Ασθένειες και Ζηλωτές | New Age Astrology\n← Ασθένειες και Υποψήφιοι Μαθητές\nΟι ασθένειες και το Κάρμα των 7 Ακτίνων →\nΟι Ζηλωτές είναι μία ιδιαίτερη κατηγορία ανθρώπων κατά την Εσωτερική Φιλοσοφία. Διακρίνονται τόσο από το μέσο άνθρωπο, όσο και από τον υποψήφιο μαθητή.\nΑπό το μέσο άνθρωπο διακρίνονται γιατί χρησιμοποιούν όπως κι εκείνος το ηλιακό πλέγμα και το αστρικό πεδίο, ως το βασικό εστιακό σημείο της συνείδησης τους, όμως αντίθετα από το μέσο άνθρωπο έχουν μετουσιώσει την επιθυμία σε αυτό που ονομάζουμε έφεση. Ενώ ο μέσος άνθρωπος δηλαδή διακατέχεται από διάφορες επιθυμίες, αυτές συνήθως συνδέονται με ανάγκες των κατώτερων κέντρων, όπως ασφάλεια, πλούτος, χρήμα, σεξ, εξουσία. Αντίθετα στο ζηλωτή η επιθυμία έχει μετουσιωθεί σε έφεση κι έχουμε εκεί τον άνθρωπο που αναζητά την εμπειρία και τη γνώση.\nΕίναι ενδιαφέρον ότι από πλευράς εσωτερισμού κάθε ενεργειακό κέντρο συμβολίζεται με ένα άνθος λωτού. Όταν τα ενεργειακά κέντρα είναι στραμμένα στα υλικά πράγματα, λέμε ότι τα πέταλα κοιτάζουν προς τα κάτω. Αντίθετα, όταν τα κέντρα αναζητούν κάτι ανώτερο, τότε λέμε ότι τα πέταλα κοιτάζουν προς τα πάνω. Στο ηλιακό πλέγμα λοιπόν μας λέει η Εσωτέρα Θεραπευτική, ότι τα πέταλα είναι στον άνθρωπο στραμμένα προς τα πάνω. Κι είναι πολύ ενδιαφέρον αυτό, γιατί στο κατεξοχήν κέντρο που ευνοεί τη χωριστικότητα και τον εγωισμό έχουμε το μόνο κέντρο αυτή τη στιγμή στην πλειοψηφία της ανθρωπότητας που τα πέταλα είναι στραμμένα προς τα πάνω. Τι σημαίνει αυτό; Σημαίνει ακριβώς αυτό που γράψαμε πιο πάνω, τη δυνατότητα να μετουσιωθεί η επιθυμία σε έφεση.\nΤι σημαίνει όμως έφεση; Έφεση είναι αυτό το κίνητρο που κινητοποιεί ένα σωρό ανθρώπους στον κόσμο για παράδειγμα να αναζητούν τη Γνώση. Ή να αναζητούν ιδιαίτερες και ανώτερες εμπειρίες. Βλέπουμε ανθρώπους να αφοσιώνονται σε ένα σκοπό να ανακαλύψουν τη γνώση ή να βρουν μία νέα επιστημονική ανακάλυψη ή να κατακτήσουν το Έβερεστ. Όλες αυτές δεν είναι απλές επιθυμίες για χρήμα, σεξ και αναγνώριση, είναι επιθυμίες μετουσιωμένες σε έφεση. Έφεση σημαίνει μπορεί κάποιος να παρατήσει δουλειά, οικογένεια, υποχρεώσεις και να τρέξει πίσω από το όνειρο του.\nΔε σημαίνει βέβαια ότι αυτό είναι πάντα καλό. Συχνά κάνει ζημιές στο δρόμο αυτόν. Χαλάει οικογένειες, δείχνει να μη λογαριάζει συνέπειες στους άλλους, κλπ. Να πώς εισέρχεται στη μέση κι η χωριστικότητα. Όμως η έφεση είναι ένα πολύ σημαντικό κίνητρο για τον άνθρωπο να προοδεύει. Για σκεφτείτε να μην υπήρχε η έφεση. Δε θα είχαμε αφοσιωμένους επιστήμονες να μένουν τριάντα χρόνια στα υπόγεια για να βρουν ένα φάρμακο, δε θα είχαμε φτάσει ποτέ στη Σελήνη.\nΤο βασικό κίνητρο θα λέγαμε που κινείται όλη η ανθρωπότητα σήμερα και προοδεύει (ακόμη και το ότι μιλάμε συνεχώς για πρόοδο) είναι θέμα της έφεσης. Είναι μετουσιωμένη επιθυμία.\nΗ έφεση λοιπόν, ενώ από τη μία είναι καλή, γιατί απαγκιστρώνει τον άνθρωπο από τις ποταπές επιθυμίες. Από την άλλη όμως, η έφεση όπως είπαμε μπορεί να δημιουργήσει και προβλήματα. Ο έχων έφεση, δε σημαίνει ότι έχει και Γνώση και συχνά μπορεί να λειτουργεί σαν μαθητευόμενος μάγος. Για παράδειγμα η ανθρωπότητα σε αυτό το ρόλο φτιάχνει επιταχυντές σωματιδίων, χωρίς να γνωρίζει τι αποτέλεσμα θα έχει αυτό στο χωροχρόνο. Συχνά ο έχων έφεση «βουτάει» σε μία κατάσταση, μόνο για να δει εκ των υστέρων τα όρια και τα μέτρα της.\nΟι ζηλωτές είναι λοιπόν οι άνθρωποι που έχουν έφεση. Είδαμε σε τι διαφέρουν από το μέσο άνθρωπο. Σε τι διαφέρουν όμως από τους υποψήφιους μαθητές; Διαφέρουν στο γεγονός ότι δεν έχουν αναπτύξει ακόμη το κέντρο της καρδιάς. Με λίγα λόγια τους ενδιαφέρει πάρα πολύ η ΔΙΚΗ ΤΟΥΣ ανάπτυξη, όχι τόσο η ανάπτυξη του συνόλου. Συχνά προσπαθώντας να αναπτυχθούν οι ίδιοι, φαίνεται σα να ενστερνίζονται συλλογικούς σκοπούς και να μπαίνουν σε ομάδες, αλλά γρήγορα εμφανίζονται να διαφωνούν και να δημιουργούν διασπάσεις. Συχνά ο λόγος που γίνεται αυτό είναι ότι θεωρούν ότι οι ομάδες δεν τους δίνουν αρκετή γνώση. Δεν τους εκπαιδεύουν αρκετά γρήγορα.\nΈνας λόγος επομένως που οι εσωτερικές ομάδες είναι πολυδιασπασμένες είναι γιατί σε αυτές υπάρχουν μέσα πολλοί ζηλωτές. Προσπαθώντας να αναπτυχθούν οι ίδιοι, μπορεί να αναλάβουν αποστολές για το κοινό καλό, όμως πάντα μέσα από την αποστολή τους θα περιμένουν να εισπράξουν κάτι σε προσωπικό επίπεδο, μία Γνώση, μία Εμπειρία. Κι αν δεν την εισπράξουν απογοητεύονται και στρέφονται σε άλλες κατευθύνσεις. Αποτέλεσμα να μην μπορεί κάποιος να τους εμπιστευτεί με σιγουριά μία αποστολή. Ποτέ δεν ξέρει κανείς εάν θα παρατήσουν ξαφνικά την αποστολή, για κάτι που τους κίνησε περισσότερο το ενδιαφέρον.\nΑυτό είναι και η βασική τους διαφορά από τους υποψήφιους μαθητές. Οι μαθητές βάζουν την αποστολή πάνω από τον εαυτό τους, ακόμη κι αν αυτό σημαίνει ότι δε θα προοδεύσουν αρκετά ή όσο θα μπορούσαν. Ενώ οι ζηλωτές είναι αδύνατο να το δεχτούν αυτό και θεωρούν ότι η ομάδα τους καταπιέζει ή τους εκμεταλλεύεται.\nΠαρόλα αυτά οι ζηλωτές είναι πολύ σημαντικό που έχουν αυτή την έφεση, γιατί αυτό σημαίνει ότι είναι εκπαιδεύσιμοι. Ότι είναι ανοικτοί να ακούσουν, να δεχτούν διδασκαλία. Αυτό είναι πολύ βασικό, γιατί, φανταστείτε να αναζητούσαν μόνο υλικές απολαβές. Θα έλεγαν απλά όσον αφορά τα πνευματικά ζητήματα «αυτά είναι βλακείες» και θα έκλεινε εκεί η συζήτηση. Τώρα όμως, είναι ανοικτοί να ακούσουν, να δουν, να πειραματιστούν. Άρα είναι οι βασικοί συνοδοιπόροι των δασκάλων και των μαθητών τους που αναλαμβάνουν μικρότερο έργο διδασκαλίας.\nΣτους ζηλωτές λοιπόν συχνά απαντάται μία εποχή στη ζωή τους που θα πρέπει όπως λέμε να μεταφέρουν την ενέργεια από το ηλιακό πλέγμα στο κέντρο της καρδιάς. Από έφεση να προχωρήσουν σε δέσμευση και να αναλάβουν αποστολή. Αυτό είναι κάτι πολύ δύσκολο και απαντιέται συχνά σε κάποιες κρίσιμες αποφάσεις της ζωής τους. Για παράδειγμα, όταν μία γυναίκα πρέπει να διαλέξει ανάμεσα στην καριέρα και τα παιδιά της είναι σε μία τέτοια κατάσταση. Ή ένας άντρας, που ήθελε πάντα να γίνει καλλιτέχνης, καλείται να διαλέξει, να παρατήσει τη δουλειά του, από την οποία συντηρεί γυναίκα και παιδιά ή να μείνει εκεί και να μη γίνει καλλιτέχνης.\nΠροσοχή, η επιλογή εδώ δεν πρέπει να γίνεται με σημάδια φόβου. Ο φόβος συνδέεται με κατώτερα κέντρα, δεν είναι θέμα του ζηλωτή, αλλά του μέσου ανθρώπου. Εδώ αναφερόμαστε σε ένα ζηλωτή, που δεν έχει φόβο να παρατήσει τη δουλειά του, απλά νοιάζεται και για άλλους ανθρώπους πέρα από αυτόν και αναρωτιέται τι συνέπειες θα έχει η απόφαση του σε αυτούς. Ή στους γονείς του που είναι άρρωστοι. Η επιλογή είναι μεταξύ φιλοδοξίας (ή αυτοπραγμάτωσης όπως τη λέμε κάπως πιο ωραιοποιημένα στην ψυχολογία) και συμπόνιας. Δεν είναι μεταξύ φιλοδοξίας και φόβου ή συμφέροντος.\nΌταν έχουμε τέτοια διλήμματα και συγκρούσεις έχουμε μία κατάσταση στη ζωή του ζηλωτή που του δίνεται η δυνατότητα να γίνει υποψήφιος μαθητής. Που τον βάζει να διαλέξει, αν θα συνεχίσει να λειτουργεί με την έφεση του ηλιακού πλέγματος ή θα μεταφέρει τη συνείδηση του στο κέντρο της καρδιάς και στο νοιάξιμο για τους άλλους (επαναλαμβάνω όχι για λόγους φόβου όμως ή συμφέροντος).\nΣτις περιπτώσεις που έχει τέτοια διλήμματα λοιπόν ο ζηλωτής είναι που εμφανίζονται οι δικές του ασθένειες. Οι οποίες συνήθως έχουν να κάνουν με μία απότομη επίδραση στην καρδιά (συνήθως ανακοπή ή έμφραγμα). Η απότομη μεταφορά της ενέργειας από το ηλιακό πλέγμα στην καρδιά είναι σα να βάζει την καρδιά στην πρίζα και δεν αντέχεται εύκολα. Με λίγα λόγια οι ευθύνες είναι πάρα πολλές και δύσκολα αντέχονται. Αυτό συμβαίνει συνήθως στη μέση ηλικία του ζηλωτή, τότε που στην αστρολογία λέμε ότι πλησιάζει η αντιστροφή του Ουρανού. Το έμφραγμα άλλωστε έχει από ότι φαίνεται κάποια σχέση με ενέργεια Ουρανού. Άτομα που έχουν έντονη σχέση Ουρανού και Ήλιου ή Λέοντα στο χάρτη τους, δείχνουν να έχουν περάσει τουλάχιστον μία φορά στη ζωή τους από μία τέτοια κατάσταση. Ενίοτε όταν οι διελεύσεις ή το ηλιακό τόξο τους ενεργοποιεί κάποια σχετική γενέθλια θέση ή όψη.\nΗ αλήθεια είναι βέβαια ότι η Εσωτέρα Θεραπευτική δεν μπαίνει σε τόσες λεπτομέρειες να μας πει με ποιες όψεις του Ουρανού κάποιος μπορεί να βρεθεί σε αυτή τη θέση. Αυτό είναι περισσότερο θέμα παρατήρησης των αστρολόγων. Μας λέει όμως ότι από τις πιο βασικές περιπτώσεις ασθένειας ή θανάτου του ζηλωτή είναι ακριβώς αυτή η περίπτωση της ενέργειας που μεταφέρεται στο κέντρο της καρδιάς λόγω κάποιας μεγάλης ευθύνης ή απόφασης που πρέπει να πάρει που πρέπει να θυσιάσει τη δική του προσωπική πρόοδο και έφεση για να υπηρετήσει κάποια ενίοτε καρμική κι άλλοτε συλλογική υποχρέωση.\nΓι’ αυτό και είναι πολύ σημαντικό γι’ αυτούς τους ζηλωτές να κατανοούν ακριβώς όλη την παραπάνω διαδικασία που περιγράψαμε και να βοηθούνται στην διαδικασία μετατροπής της εστίασης, ώστε να μην φορτώνονται υπερβολικά.\nΗ εκτόνωση – γείωση της ενέργειας, η διατήρηση κάποιου προσωπικού χρόνου, ακόμα και μέσα στην άβυσσο των ευθυνών, λέει η σύγχρονη ψυχολογία είναι κρίσιμη για τη διαχείριση μίας τέτοιας κατάστασης.\nΗ μετάβαση της ενέργειας από το ηλιακό πλέγμα στην καρδιά πρέπει να γίνει σταδιακά, για να έχει σταθερότητα. Αλλιώς μπορεί να δημιουργήσει ένα σοκ που να έχει επιπτώσεις και στο φυσικό φορέα.


Δοκιμή Suzuki V-Strom 250: Κάθε μέρα μαζί\nΉρθε να ταράξει τα νερά της κατηγορίας\nΓράφει ο Μανόλης Βλαχάκης // 09.02.2018\nΠεράσαμε 7 ημέρες με τον ατσάλινο “κύκλωπα” της Suzuki που μας κέρδισε από κάθε άποψη\nΗμέρα 1η - Στενή, ωραίο χρώμα, ιδιαίτερη σχεδίαση\nΦτάνοντας στην αντιπροσωπεία της Suzuki κατάλαβα αμέσως πως εκείνη η μικρή στο μάτι κόκκινη μοτοσυκλέτα με περίμενε υπομονετικά. Προοριζόταν για εμένα!\nΑρχικά μου τράβηξε την προσοχή ο μεγάλος στρογγυλός προβολέας. Το “μάτι του κύκλωπα” είναι το σήμα κατατεθέν του adventure της Suzuki. Επίσης, αναρωτήθηκα για λίγο πώς θα χωρούσα επάνω σε αυτή τη στενή μοτοσυκλέτα, μιας και το ύψος μου που είναι λίγο κάτω από τα 2 μέτρα συνήθως αποτελεί πρόβλημα.\nΤο βαθύ κόκκινο χρώμα του V-Strom 250 είναι ωραίο και δένει τέλεια με τα γραφικά και τις μαύρες 17 ιντσών ζάντες που έχει επιλέξει η Suzuki για το συγκεκριμένο μοντέλο. Το περιεργάστηκα λίγο παραπάνω και κοιτάζοντας τα μεγάλα αδελφάκια του μέσα από τη βιτρίνα...Χμμ... Τελικά κατέληξα πως το πιο όμορφο Suzuki της ανανεωμένης σχεδιαστικά σειράς V-Strom είναι το 250.\nΣτη συνέχεια πρόσεξα πόσο καλοφτιαγμένη και ποιοτική μοτοσυκλέτα είναι. Προσπαθούσα να καταλάβω αν είναι κατασκευασμένη εξ ολοκλήρου από ατσάλι... Τι εννοώ με αυτό; Η Suzuki έχει κατασκευάσει μια μοτοσυκλέτα που στο σύνολό της είναι πολύ συμπαγής και στιβαρή με εξαιρετική ποιότητα κατασκευής και συναρμογής των πλαστικών και μεταλλικών μερών της.\nΑκόμη και το μικρό δοχείου υγρών του πίσω φρένου έχει εφοδιαστεί με ατσάλινο προστατευτικό!\nΣίγουρα θα αποδειχθεί μία από τις πιο ανθεκτικές μοτοσυκλέτες της κατηγορίας, που σου δίνει την αίσθηση πως μπορείς να την πετάξεις από τον γκρεμό, να τη σηκώσεις και να πας στη δουλειά σου αμέσως… και για να είμαι ειλικρινής σχεδόν το προσπαθήσαμε...\nΗμέρα 2η - Στιβαρό, ποιοτικό, προσεγμένο στη λεπτομέρεια\nΤην επόμενη μέρα πήγαμε για καφέ με το V-Strom για να συμπτύξουμε τις σχέσεις μας και να αποκτήσω σιγά σιγά μια πιο ολοκληρωμένη άποψη για αυτήν.\nΤα πλαστικά της προαναφέρθηκε πως είναι φοβερά. Πάνω από το “ράμφος” εντύπωση μού έκανε το ατσάλινο στεφάνι όπου εδράζεται το στρογγυλό φανάρι. Καλώδια, ντίζες σωλήνες και άλλες ενοχλητικές ατέλειες είναι σωστά κρυμμένα για να μην διαταράσσεται η αρμονία κατασκευής του V-Strom. Tα «κενά» στον κινητήρα, το πλαίσιο, την καρίνα της μοτοσυκλέτας έχουν κλεισθεί ή προστατευθεί επιμελώς.\nΟ ανεμοθώρακας είναι τοποθετημένος πιο κάθετα από ό,τι έχουμε συνηθίσει στις άλλες μοτοσυκλέτες. Πάραυτα, δείχνει να είναι ιδιαίτερα μελετημένος, μιας και όπως στη V-Strom 1000 και 650, που οδηγήσαμε, έτσι και στη 250 η προστασία από τον αέρα είναι ικανοποιητικότατη ακόμα και για έναν ψηλό αναβάτη.\nΤο πίσω και μοναδικό LED φανάρι είναι περιτριγυρισμένο από πολύ και ποιοτικό πλαστικό. Αυτό γιατί πάνω και γύρω του θα διαπιστώσεις με ιδιαίτερη χαρά πως η βάση τοποθέτησης των πλαϊνών και top βαλιτσών περιλαμβάνονται στον στάνταρ εξοπλισμό. Περιμένουν να φορτώσεις το σκληροτράχηλο V-Strom με 20 λίτρα στις πλαϊνές και 23 στην top.\nΑυτό που μου έκανε την καλύτερη εντύπωση είναι ο πολύ όμορφος LCD πίνακας οργάνων. Ευκρινέστατος κάτω από οποιαδήποτε συνθήκες φωτισμού, δίνοντας όλες τις πληροφορίες που χρειάζεσαι, στροφές κινητήρα, σχέση κιβωτίου, ώρα, διανυθέντα χιλιόμετρα, ένδειξη καυσίμου (η νεκρά αναγράφεται ως 0... αν και ανάβει και το γνωστό λαμπάκι). Αριστερά της οθόνης μάλιστα συναντά κάποιος τη γνωστή 12V πρίζα. Οι καθρέπτες πρέπει να είναι δανεισμένοι από το γειτονικό εργοστάσιο κατασκευής αυτοκινήτων της Suzuki. Είναι όμορφοι και πραγματικά οι μεγαλύτεροι που έχω δει ποτέ σε μοτοσυκλέτα της κατηγορίας διευκολύνοντας στο να βλέπεις τα πάντα πίσω σου.\nΓυρνώντας το βράδυ διαπίστωσα πως η νύχτα γίνεται ημέρα. Η θέση και το μέγεθος του μπροστινού προβολέα βοηθούν ιδιαίτερα και δείχνουν τελικά πως τίποτα δεν έχει μπήκε τυχαία στη σχεδίαση και κατασκευή αυτής της μοτοσυκλέτας.\nΗμέρα 3η - Η ζούγκλα της πόλης είναι το φυσικό της περιβάλλον\nΟ ενός λίτρου freddo espresso από τα Starbucks (έχω φωτογραφία) τελείωσε το επόμενο πρωί και ήρθε η ώρα να διασχίσω τη μισή Αθήνα. Η ώρα της κρίσης λοιπόν.\nΤο μεταλλικό ρεζερβουάρ και η σέλα της με υποδέχθηκαν εύκολα, επομένως ευχάριστα θα δεχθεί κάθε ύψους αναβάτη ακόμη και τον πιο ψηλό, καθώς κάθεσαι «βαθιά» στη μοτοσυκλέτα με τα πόδια να αγκαλιάζουν άνετα το ρεζερβουάρ.\nΌλα αυτά συντελούν ώστε η μοτοσυκλέτα να έχει χαμηλό κέντρο βάρους, με αποτέλεσμα να είναι απίστευτα ευέλικτη και να αλλάζει κατεύθυνση εύκολα, γρήγορα και σταθερά. Κατά την πρώτη και δεύτερη μέρα μια περίεργη αίσθηση μου προξενούσε το μπροστινό μέρος της μοτοσυκλέτας. “Βούταγε” έντονα στις εναλλαγές κατευθύνσεων . Όμως την τρίτη ημέρα είχα ήδη αποκτήσει την πλήρη αίσθηση και ένιωθα απίστευτη σιγουριά πάνω της.\nΗ θέση οδήγησης είναι άνετη και το τιμόνι τοποθετημένο με τρόπο που κρατά τα χέρια του αναβάτη ψηλά ώστε να οδηγεί αρκετά χιλιόμετρα αρχοντικά και ξεκούραστα. Κατά τα άλλα οι καθρέπτες, ενώ δεν είναι τοποθετημένοι όπως στις περισσότερες μοτοσυκλέτες της κατηγορίας, ξεπερνώντας δηλαδή εκείνους των αυτοκινήτων, δεν θα προβληματίσουν καθόλου στους μποτιλιαρισμένους δρόμους.\nΣε αυτό συντελεί το στενό τιμόνι και η μοτοσυκλέτα στο σύνολό της κάνοντάς την ιδανική για τις συνθήκες των πλημμυρισμένων από αυτοκίνητα δρόμων της πόλης. Η σέλα του συνεπιβάτη είναι αναπαυτική και αρκετά μεγάλη. Έτσι το V-Strom δεν θα αρνηθεί και δεύτερο άτομο που θα πιαστεί εύκολα από τις πλαϊνές και σχετικά μεγάλες χειρολαβές.\nΗμέρα 4η - Ομαλός κινητήρας, «δυνατά» φρένα\nΟ δικύλινδρος υδρόψυκτος εν σειρά κινητήρας του V-Strom είναι χωρητικότητας 248,4 κ. εκ. Είναι αυτός που χρησιμοποιεί και το νέο GSX250R και έχει απόδοση 24 ίππων στις 8.000 στροφές με 2,4 κιλά ροπής στις 8.000 σ.α.λ. . Η απόδοσή του και η ροπή του είναι πλήρως εκμεταλλεύσιμη ειδικά όταν ο δείκτης του στροφόμετρου βρίσκεται στην ωφέλιμη περιοχή των στροφών του δικύλινδρου κινητήρα.\nΧωρίς κόπο θα είσαι πάντα μέσα στους πρώτους μέχρι το επόμενο φανάρι. Έχει «γεμάτη» απόδοση σε όλο το εύρος των στροφών, είναι ελαστικότατος και «δουλεύει» χωρίς κραδασμούς και μηχανικούς θορύβουν. Το κιβώτιο είναι κοντό και κάπως «σκληρό» στη λειτουργία του, άλλα έπειτα από μερικά χιλιόμετρα θα το συνηθίσεις. Σε αυτό βοηθά και ο μαλακός συμπλέκτης.\nΣτα φρένα συναντάμε τη Nissin και στο ABS την Bosch. Όλα αυτά σε μια μικρή και οικονομική μοτοσυκλέτα πόλης, παρακαλώ. Τα “βαριά” αυτά ονόματα συνιστούν μια ομάδα που θα σε προστατέψει σε οποιαδήποτε ενδεχόμενο πανικού ή απλού φρεναρίσματος.\nΣτο πίσω φρένο, όπως συμβαίνει και στις περισσότερες μοτοσυκλέτες άλλωστε, το ABS ενεργοποιείται άμεσα. Αντίθετα στο μπροστινό αρνείται πεισματικά να εμπλακεί και πρέπει να το πιέσει κάποιος αρκετά για να νιώσει την παρέμβαση της Bosch. Η μοτοσυκλέτα σου δίνει την αίσθηση πως έχεις πάντα τον απόλυτο έλεγχο.\nΗμέρα 5η - Καλύτερη αίσθηση μέρα με την ημέρα\nΕκτός δρόμου δεν το οδηγήσαμε αρκετά, αν και προσπαθήσαμε τα μέγιστα στην Πάρνηθα όπου φωτογραφίσαμε το νέο Suzuki V-Strom 250, όπως βλέπετε και στις “αποκλειστικές” φωτογραφίες που τράβηξαν οι συντάκτες του 2wo.gr.\nΠάραυτα μέσα στη «ζούγκλα» της Αθήνας την οδήγησα αρκετές φορές σαν κανίβαλος με το V-Strom να μη «μασάει» πουθενά. Οι αναρτήσεις σε συνδυασμό με τη συνολικά στιβαρή της κατασκευή και το άκαμπτο πλαίσιο δημιουργούν αίσθηση μεγαλύτερης μοτοσυκλέτας. Είναι όσο μαλακές χρειάζεται έτσι ώστε να μην κουράζουν κατά τις μετακινήσεις. Επίσης δεν θα προβληματίσουν σε πλακόστρωτα, γούβες και σαμαράκια επί του δρόμου, άλλα ούτε θα «βουλιάξουν» με το παραμικρό φρενάρισμα.\nΤα ελαστικά είναι της IRC, Road Winner δούλευαν πολύ καλά. Σε αυτό ίσως συνεισφέρει σε μεγάλο βαθμό και το χαμηλό κέντρο βάρους της μοτοσυκλέτας που «δένει» πολύ καλά με τα εν λόγω ελαστικά.\nΗμέρα 6η - Θα θέλουν να την «κάψουν» οι βενζινοπώλες\nΣαν άλλη Jeanne d’ Arc θα καταλήξει να μπει στο μάτι των βενζινοπωλών, που θα θέλουν σίγουρα να μην κυκλοφορήσει το συγκεκριμένο μοντέλο.\nΟι Ιάπωνες έχουν κάνει τα μαγικά τους στον τομέα της κατανάλωσης- έτσι εξηγείται...\nΣύμφωνα με τη Suzuki το V-Strom έχει αυτονομία 500 χιλιομέτρων με ένα γέμισμα. Εγώ ομολογουμένως δεν το κατάφερα αυτό, αφού τις περισσότερες φορές κινήθηκα με το γκάζι σχεδόν τέρμα ανοιχτό.\nΌμως κάτι που θα αντιληφθεί οπωσδήποτε κάποιος που θα περάσει έστω και λίγες ημέρες με τη συγκεκριμένη μοτοσυκλέτα είναι πως είναι εξαιρετικά φειδωλή στην κατανάλωση. Πραγματικά όσο κι αν την πιέσεις η κατανάλωση μπορεί να φτάσει κοντά στα 4,8 lt/100km και αν κινηθείς σε λογικά πλαίσια ίσως τα 4,3-4,6 lt/100km συνειδητοποιώντας πως έχεις κάνει μια πολύ καλή επένδυση με το V-Strom.\nΗμέρα 7η- Κυρίαρχος της πόλης\nΆξιος συνεχιστής της “βαριάς φανέλας” που ακούει στο όνομα V-Strom, το 250 δεν ήρθε απλά να γεμίσει την γκάμα της Suzuki. Αντιθέτως δείχνει να έχει μελετηθεί λεπτομερώς και σχεδιαστεί με σκοπό τις μετακινήσεις στην πόλη με την ποιότητα κατασκευής να κρίνεται κορυφαία.\nΕγώ θα τη χαρακτήριζα κυρίαρχο της πόλης. Γνωρίζοντας τις δυνατότητες της άνετα θα μπορούσε και να κάνει ταξίδια με το κοντέρ στα 120 χ.α.ω προσφέροντας ανέσεις για δύο άτομα με τις αποσκευές τους.\nΗ τιμή των 5.295€ κρίνουμε πως είναι απόλυτα λογικά αν συνυπολογίσουμε την ποιότητα, τις δυνατότητες και την εγγύηση ονόματος της Suzuki. Επτά ημέρες ήταν αρκετές ώστε να καταλάβω πως το Suzuki V-Strom 250 ήρθε και θα «ταράξει» για τα καλά τα νερά της κατηγορίας των μικρών Adventure.\nΑντιπροσωπεία ΣΦΑΚΙΑΝΑΚΗΣ ΑΕΒΕ\nΤετράχρονος, δικύλινδρος εν σειρά, με ένα επικεφαλή εκκεντροφόρο\nΔιάμετρος x Διαδρομή 53.5 x 55.2\nΙσχύς εργοστασίου (HP/rpm) 24,7 / 8.000\nΡοπή εργοστασίου (Kgm/rpm) 2.4 / 6.500\nΚατανάλωση (lt/100kmh) 4.8


Game – The Player's Blog\n16 Νοέμβριος, 2014 22 Ιουνίου, 2018 ~ Shark\t~ Σχολιάστε\nΘυμάμαι όταν πήγαινα στο λύκειο, κάναμε κοπάνες (σαν παιδιά και εμείς) για να πάμε στα «ουφάδικα» και να παίξουμε τα αγαπημένα μας παιχνίδια. Αυτήν η ασχολία μας τότε αντιμετωπιζόταν περίεργα από τις γυναίκες, αφού τις φαινόταν περίεργο να παίζει ένας άντρας με τέτοια πράγματα που είναι για παιδιά. Και φυσικά δεν ήταν μόνο τα ουφάδικα αλλά και οι home παιχνιδομηχανές. Continue reading «Βρε πως αλλάζουν τα πράγματα…» →\n2 Αύγουστος, 2014 ~ Shark\t~ 11 Σχόλια\nΠως ένας beta κάνει παιχνίδι και κερδίζει. Continue reading «Το παιχνίδι του beta» →


Πολιτική ανηθικότητα κομμάτων σχετικά με την εθνική σύνταξη των ομογενών | Ειδήσεις & Νέα από την Βόρειο Ήπειρο epimenoume.gr\nΠολιτική ανηθικότητα κομμάτων σχετικά με την εθνική σύνταξη των ομογενών\n-ΕΚΠΡΟΣΩΠΟΙ ΟΜΟΓΕΝΕΙΑΣ: Πλήρη εθνική σύνταξη με 20ετή, αντί την 30ετή νόμιμη και μόνιμη διαμονή στην Ελλάδα.\n-ΝΔ: Διορθώνουμε την αδικία. Από 40, 30 τα χρόνια νόμιμης και μόνιμης διαμονής, για την εθνική σύνταξη των ομογενών.\n-ΣΥΡΙΖΑ: Καταβολή εθνικής σύνταξης στους ομογενείς από την Αλβανία και την πρώην Σοβιετική Ένωση με 15 έτη διαμονής τους και χορήγηση πλήρους επιδόματος στους υπερήλικες ανασφάλιστους ομογενείς από την Αλβανία και την πρώην Σοβιετική Ένωση.\n-ΚΙΝΑΛ: Δεν πρέπει να περικόπτεται η εθνική σύνταξη των ομογενών, προτείνει βελτιώσεις στη χορήγηση του επιδόματος των ανασφάλιστων υπερηλίκων.\n-ΚΚΕ: Δεν πρέπει να υπάρχει καμία απολύτως διάκριση και πρέπει να υπάρξουν ενιαίες ασφαλιστικές ρυθμίσεις για όλους χωρίς αποκλεισμούς. Τα 30 χρόνια που προβλέπει το νομοσχέδιο, θα μπορούσαν να γίνουν 20 για να εξυπηρετηθεί η συντριπτική πλειοψηφία των παλιννοστούντων συνταξιούχων. Άλλωστε, αυτή η πρόταση για τα 20 χρόνια είναι πιο κοντά στις γενικές ασφαλιστικές ρυθμίσεις απ’ ότι με τον νόμο Κατρούγκαλου.\n-Ελληνική Λύση: Είναι απαραίτητο να στηρίζουμε τους ομογενείς, τον απανταχού Ελληνισμό, που διατηρεί ζωντανό το ελληνικό στοιχείο, ειδικά σε χώρες που δεν είναι και τόσο φιλικές απέναντί μας. Δεν πρέπει η πολιτεία, το κράτος, η κυβέρνηση να τους θυμάται μόνο σε προεκλογικές περιόδους.\n-ΜέΡΑ25: Η διάταξη για την εθνική σύνταξη των ομογενών είναι ανεπαρκής. Το ίδιο συμβαίνει με το επίδομα για τους ανασφάλιστους υπερήλικες.\nΌλα τα κόμματα, κυρίως τα κόμματα εξουσίας, ας έκαναν τα ίδια και χειρότερα όταν κυβερνούσαν, τώρα τάζουν, αναλογίζουν ευθύνες. Δεν είναι καθόλου δύσκολο να διαπιστώσει κανείς αυτή τη στιγμή, την πολιτική τους ανηθικότητα… Δήθεν τώρα κόπτονται…!!! Φως φανάρι … βρισκόμαστε σε πρόθυρα εκλογών…!!!


Το 4ο Kickstarter του LIV Watches χτυπά 400K σε 24 ώρες - The Trend Spotter - Ανδρικά Ρολόγια, Γυναικεία Ρολόγια\nΤο 4ο Kickstarter του LIV Watches φτάνει τα 400K σε 24 ώρες\nΙδρύθηκε το 2012, η απευθείας μάρκα καταναλωτή ΖΩΗ εμπνεύστηκε από τη συνιδρυτή Chaz και την αγάπη της Estie για το ύπαιθρο και την έλξη στα premium ρολόγια. Μετά από 22 χρόνια εμπειρίας στον κλάδο, ξεκίνησαν να δημιουργούν μια εντελώς νέα σειρά ρολογιών που θα προσελκύσουν τον πολύπλευρο σύγχρονο άνθρωπο. Το 2014, η πρώτη καμπάνια LIV Kickstarter είδε την κυκλοφορία του Genesis X1 Chronograph, το οποίο έλαβε πλήρη χρηματοδότηση μέσα σε μόλις 11 ώρες. Λίγο περισσότερο από ένα χρόνο αργότερα, η επόμενη δόση, το Genesis X1 Automatic έφτασε το στόχο τους των 30.000 $ (USD) σε μόλις 34 λεπτά. Αυτό συνέβαλε στην εξασφάλιση 1,1 εκατομμυρίων δολαρίων (USD), καθιστώντας το πιο ελβετικό ρολόι στην ιστορία της Ελβετίας. Μέχρι να απελευθερώσουν τον επαναστάτη. Όπως λέει και το ρητό, η τρίτη φορά μια γοητεία, και αυτό το εξαιρετικά περιζήτητο ρολόι, που κυκλοφόρησε το 2017 έλαβε 1,7 εκατομμύρια δολάρια (USD) σε crowdfunding. Τώρα, οι ειδικοί ωρολογοποιούς στο LIV επέστρεψαν.\nΣτις 29 Μαΐου 2018, η LIV κυκλοφόρησε τη νέα συλλογή των τεσσάρων κοσμικών, πολυπόθητων. Με τον τίτλο «The Breakthrough», αυτά τα ρολόγια περιορισμένης έκδοσης έχουν το καθένα μοναδικές ιδιότητες και ποικίλλουν στην τιμή. Κατά συνέπεια, είναι προσιτές και ελκυστικές για όλους τους τύπους ανδρών. Αντλώντας νέο νόημα από το μοντέλο απευθείας προς τους καταναλωτές, οι ιδρυτές σχεδίασαν αυτήν τη συλλογή μέσω αλληλεπίδρασης με τους πελάτες τους. Ως αποτέλεσμα, το 'The Breakthrough' είναι ακριβώς αυτό που θέλει ο κόσμος. Στην προσφορά αυτή τη φορά υπάρχουν τέσσερα εξαιρετικά, τολμηρά νέα ρολόγια.\nΤο πρώτο, το GX P51 Swiss Auto Chronograph (Pilot's Watch) είναι ένα σπάνιο κομμάτι αφιερωμένο στο P51 Mustang WW2 Plane. Δεύτερον, υπάρχει ο GX Swiss Auto Chronograph. Αυτός ο σχεδιασμός αντλεί έμπνευση από το αυθεντικό ρολόι Kickstarter, το οποίο ξεκίνησε το επιτυχημένο ταξίδι της μάρκας. Στη συνέχεια, το GX Divers Swiss Automatic επιτρέπει στους άντρες να κάνουν τις περιπέτειες τους πολύ κάτω από την επιφάνεια του νερού. 300 μέτρα βάθος για να είμαστε ακριβείς. Τέλος, υπάρχει ο συναγερμός GX, ο οποίος διαθέτει κίνηση RONDA 4120.B και είναι 100 μέτρα ανθεκτικό στο νερό.\nΕπισκεφθείτε το Εκστρατεία Kickstarter τώρα και δεσμεύστε να λάβετε ένα πρώιμο ειδικό για τα πουλιά.\nΠροηγ έναςτου5 Επόμενο\nΗ ΠΑΡΑΚΟΛΟΥΘΗΣΗ ΤΟΥ GX P51 SWISS AUTO CHRONOGRAPH PILOT\nΟ GX P51 Swiss Auto Chronograph εμπνεύστηκε από το Mustang P51 και κατασκευάστηκε από θήκη τιτανίου, κεραμικό πλαίσιο και κρύσταλλο ζαφείρι (εμπρός και πίσω). Διαθέτει μια αυτόματη κίνηση 25 κοσμημάτων Ελβετίας, το Sellita SW 500, και διατίθεται στην καμπάνια LIV Kickstarter με 1170 USD (Super Early Bird) και 1190 USD.\nΘα υπάρχει επίσης μια έκδοση χωρίς τιτάνιο που περιορίζεται σε 1.000 κομμάτια. Η έκδοση Pilot’s Steel στα 970 USD (Super Early Bird) και 990 USD.\nΤΟ GX SWISS AUTO CHRONOGRAPH\nΕμπνευσμένο από το αυθεντικό ρολόι Kickstarter, η LIV ξεκίνησε να σχεδιάζει το GX Swiss Auto Chronograph σε μια αυτόματη έκδοση. Αυτό το ρολόι διαθέτει ελβετική αυτόματη κίνηση 25 κοσμημάτων (Sellita SW 500), η οποία είναι τώρα διαθέσιμη στην καμπάνια Kickstarter με 770 USD (Super Early Bird) και 790 USD.\nΑΥΤΟΜΑΤΟΣ ΤΟΥ GX DIVER\nΤο Swiss Automatic του GX Diver δεν δημιουργήθηκε για την εξασθενημένη καρδιά. Διαθέτει αντοχή στο νερό 300 μέτρων / 1000 πόδια, ένα κεραμικό περιστρεφόμενο πλαίσιο, αυτόματη κίνηση 25 κοσμημάτων Swiss (ETA 2824) και κρύσταλλο ζαφείρι με Cyclops. Τιμές Kickstarter: 470 USD (Super Early Bird) και 490 USD.\nτι χρώμα γραβάτα με γκρι κοστούμι και λευκό πουκάμισο


''Κουτσός'' ναι, ...κουλός όχι | Έντυπη Έκδοση | Έντυπη Έκδοση Ελευθεροτυπίας\nΟ ''ΓΥΑΛΙΝΟΣ'' ΤΖΕΡΕΜΙ ΧΑΝΤ, ΚΛΕΙΔΙ ΤΟΥ ΔΙΠΛΟΥ ΤΩΝ ''ΚΙΤΡΙΝΟΜΑΥΡΩΝ'' ΣΤΗΝ ΚΑΒΑΛΑ\nΕπιμέλεια: Γ. ΣΥΡΙΓΟΣ - Κ. ΚΟΥΣΗΣ\nΜόνο εύθραυστος δεν αποδείχθηκε ο Χαντ, ο οποίος πήρε τον Αρη στις πλάτες του Αποτέλεσμα; Ο Αρης να κερδίσει με 77-85, πετυχαίνοντας τη 2η σερί νίκη του (αμφότερες στο... νέο έτος) και ο ίδιος να απαντήσει στα περί γονάτου, προσφέροντας 15 πόντους με άψογα στατιστικά!\nΠροφανώς κέρδισε κι άλλον μήνα στο συμβόλαιό του, το οποίο από τον Νοέμβριο ανανεώνει ανά 30 ημέρες με τους Θεσσαλονικείς! Λόγω του γονάτου του, φυσικά... Αλλά και της αδυναμίας του Αρη να έχει φορολογική ενημερότητα, άρα και να κάνει αλλαγές ή προσθήκες παικτών!\nΜ' αυτά και μ' εκείνα, ο Γκαγκαλούδης (σ.σ. φέρεται να συζητάει με τη Λιμόζ) πέτυχε το πρώτο καλάθι του στο 38', μένοντας μακριά από τα στάνταρ του (17,4 π.μ.ο). Αγνώριστος και ο έτερος «κίλερ» της Καβάλας, ο άλλοτε πρώτος σκόρερ της Α1, Αντονι Γκράντι (6 πόντοι με άθλια ποσοστά).\nΜε τέτοια παράσημα, ο 29χρονος απόφοιτος του Μέμφις έφυγε χαμογελαστός, γνωρίζοντας βεβαίως ότι έχει ακόμη δρόμο μπροστά του. «Χαίρομαι απλά που κέρδισε η ομάδα και εγώ βοήθησα. Δεν πιστεύω ότι έκανα κάτι. Η καλή άμυνα είναι ομαδικό ζήτημα και όλοι έκαναν σωστή δουλειά», δήλωσε χαρακτηριστικά ο Χαντ.\nΟ Αρης ήταν μπροστά σε όλον τον αγώνα, εκμεταλλευόμενος την ενέργεια που έβγαζαν οι παίκτες του, σε αντίθεση με την Καβάλα, που ήταν κατώτερη του αναμενομένου, παρότι έπαιζε κι αυτή ένα από τα κρίσιμα χαρτιά της... Ο Αγγελος Κορωνιός όμως δεν έχασε την πίστη του, παρά το παράπονο προς τους παίκτες του: «Ολη την εβδομάδα προσπαθούσα να τους προσγειώσω, γιατί ήξερα τι θα συμβεί σήμερα (σ.σ. Σάββατο). Είχα δει το τι γίνεται στον Αρη, από την ημέρα που εμφανίστηκε ο Βαγγέλης (σ.σ. Αγγέλου) στην ομάδα. Φαίνεται ωστόσο, πως δεν εισακούστηκα. Χάσαμε ένα παιχνίδι, όχι, όμως, τον... πόλεμο. Ισως φέρουμε κι έναν ακόμη παίκτη μεσοβδόμαδα».\nΟι «κίτρινοι» ξεκίνησαν εντυπωσιακά (19-28 στο 10', με 5/6 δίποντα και 5/7 τρίποντα)! Η «μάχη» κορυφώθηκε στο 3ο δεκάλεπτο (62-64), όμως ο έτερος των κορυφαίων Μ. Πελεκάνος με σούπερ κάρφωμα και ο Χαρίσης με 2/2 βολές έκαναν το 77-85 για τη νίκη του Αρη. Ο Βαγγέλης Αγγέλου εξήγησε: «Επρεπε να κερδίσουμε πιο νωρίς και πιο εύκολα το ματς και η αιτία που δεν έγινε είναι ότι οι παίκτες μας έπαιζαν με πίεση μετά την ιστορία στη Δράμα κι αυτό τους δημιουργεί άγχος. Μπράβο τους όμως, όπως και στη διοίκηση και στον κόσμο που μας στηρίζει».


στο Π Α Ν Α Ι Τ Ω Λ Ι Ο: Έφυγε η "μπριγάδα" της ΚΝΕ...\nΣοβαρό το ενδεχόμενο να επιστρέψαν ..εσμένοι..\nΑν δε διαβάσατε την ανακοίνωση του Γραφείου Τύπου της ΚΝΕ, αλλά και την πανηγυρική είδηση στην κομματική εφημερίδα "ΡΙΖΟΣΠΑΣΤΗΣ", για την αποστολή νεολαίων της στη "σοσιαλιστική" Κούβα, μπορεί να χάσατε μπορεί και να κερδίσατε.\nΚΕΡΔΙΣΑΤΕ σε ψυχική ηρεμία και πνευματική νηφαλιότητα.\nΧΑΣΑΤΕ το προμόμιο να γελάσετε με τα ανέκδοτα που ΣΥΝΕΧΙΖΟΥΝ να ανακοινώνουν οι " νεολαίοι" του ΚΚΕ.\nΧΑΣΑΤΕ την μοναδική ευκαιρία -και άλλη θα σας δοθεί του χρόνου τέτοια εποχή- να μάθετε πως "Το 1985 ταξίδευσε για πρώτη φορά στη Νικαράγουα η μπριγάδα της ΚΝΕ «Σωτηρία Βασιλακοπούλου» για να βοηθήσει στη συγκομιδή του καφέ". Από τότε και για τα επόμενα χρόνια συνέχισαν να ταξιδεύουν στη μαγευτική "σοσιαλιστική" Νικαράγουα, μέχρι που το 1993 ανακάλυψαν την άλλη πατρίδα του σοσιαλισμού τους -την Κούβα- κι από τότε, βοηθούντος και του επάρατου καπιταλισμού που παρέσυρε στον οικονομικό όλεθρο και την πολιτική κατάρρευση τις χώρες του πρώην υπαρκτού, τους ΑΠΕΜΕΙΝΕ ΝΑ ΕΠΙΣΚΕΠΤΟΝΤΑΙ ΘΕΛΟΝΤΑΣ ΚΑΙ ΜΗ τη "σοσιαλιστική" Κούβα.\n"H αποστολή της ΚΝΕ θα καταλύσει στην επαρχία Pinar del Rio, όπου μαζί με Κουβανούς νεολαίους θα δουλέψουν εθελοντικά, βοηθώντας στη συγκομιδή καπνών".\nΔιαβάζοντας για καπνό, αμέσως το μυαλό του μέσου -και μη μπασμένου πολιτικά- Έλληνα πάει σε κάποια Ελληνική καπνοπαραγωγική επαρχία. Που όμως τέτοια τύχη.\nΔεν είναι "σοσιαλιστική" η Ελλάδα. Απέχει από τα "ιδεώδη του σοσιαλισμού".\nΤα "οράματα" των μαχητών του "Δημοκρατικού Στρατού Ελλάδας" δεν έγιναν πραγματικότητα.\nΟι "μοναρχοφασίστες" του Εθνικού Στρατού -στο Γράμμο και το Βίτσι- με τη βοήθεια των "λακέδων" του "Διεθνούς Κεφαλαίου και των Ιμπεριαλιστών" δεν το επέτρεψαν, τσακίζοντας το "λαϊκό κίνημα".\nΜε τη νίκη του αυτή ο Εθνικός Στρατός στέρησε από τους Έλληνες τη μοναδική ευκαιρία να στέλνει η ΚΝΕ "εθελοντές" της στους αγρότες μας, να τους βοηθούν στο μάζεμα της σοδειάς τους.\nΚαλό ταξίδι παιδιά της ΚΝΕ. Φεύγοντας ελπίζουμε να είχατε στα μπαγκάζια σας ΜΠΟΛΙΚΟ ΧΑΡΤΙ ΥΓΕΙΑΣ διότι, κατά πως έγραψε τις προάλλες το ενημερωτικό portal in.gr υπάρχει απόλυτη έλλειψη στην Κούβα, και από αυτό το -"σατανικό καπιταλιστικό δημιούργημα"- είδος πολυτελείας.\nΜη μας γυρίσατε..."μυρωδάτοι", από το ονειρεμένο "σοσιαλιστικό" σας ταξίδι.\nΑναρτήθηκε από gmail.com στις 01:59\nΕτικέτες Κ.Κ.Ε., Σχολιασμοί


Ε.Σ.Α.μεΑ. - Η Ε.Σ.Α.μεΑ. συμμετέχει δυναμικά και αποφασιστικά στην 24άωρη Πανελλαδική-Πανεργατική Απεργία Γ.Σ.Ε.Ε. - Α.Δ.Ε.Δ.Υ\nΑρ. Πρωτ.: 2705\nΗ Ε.Σ.Α.μεΑ. συμμετέχει δυναμικά και αποφασιστικά στην 24άωρη Πανελλαδική-Πανεργατική Απεργία Γ.Σ.Ε.Ε. - Α.Δ.Ε.Δ.Υ\nΗ Εθνική Συνομοσπονδία Ατόμων με Αναπηρία, γνήσιος εκφραστής των ατόμων με αναπηρία και των οικογενειών τους σε όλη τη χώρα, αλληλέγγυο στα αιτήματα του εργατικού κινήματος της χώρας, συμμετέχει δυναμικά και αποφασιστικά στην 24άωρη Πανελλαδική-Πανεργατική Απεργία που κήρυξαν η Γ.Σ.Ε.Ε. και η Α.Δ.Ε.Δ.Υ. στις 13 Δεκεμβρίου 2006.\n• Η παρατεταμένη σκληρή λιτότητα,\n• Η ανεξέλεγκτη ακρίβεια σε συνδυασμό με την ανεργία και τον κοινωνικό αποκλεισμό που λαμβάνει δραματικές διαστάσεις για τα άτομα με αναπηρία,\n• Η άρνηση της Κυβέρνησης να ικανοποιήσει το αίτημα της Ε.Σ.Α.μεΑ. για χορήγηση επιδόματος θέρμανσης στα άτομα με αναπηρία,\n• Οι περικοπές των κοινωνικών δαπανών για την Παιδεία την Υγεία και την Κοινωνική Ασφάλιση,\nπλήττουν τα άτομα με αναπηρία και τις οικογένειες τους, την πιο αποκλεισμένη κοινωνική ομάδα της χώρας.\nΤα αιτήματα που προβάλλουν η Γ.Σ.Ε.Ε. και η Α.Δ.Ε.Δ.Υ. είναι και αιτήματα των ατόμων με αναπηρία και των οικογενειών τους. Η περικοπή των κοινωνικών δαπανών στρέφεται πρώτα και κύρια εναντίον των φτωχότερων ελλήνων όπως είναι τα άτομα με αναπηρία που στην πλειοψηφία τους βιώνουν την ανεργία και τον κοινωνικό αποκλεισμό. Η μείωση των κρατικών δαπανών για καίριους τομείς όπως είναι η υγεία και η πρόνοια εξανεμίζει και τις τελευταίες ελπίδες των ατόμων με αναπηρία για τη στελέχωση των μονάδων κοινωνικής φροντίδας με το απαιτούμενο ιατρικό και νοσηλευτικό προσωπικό. Η περικοπή των δαπανών για την παιδεία χτυπάει πρώτα και κύρια τα άτομα με αναπηρία που περιμένουν με αγωνία μια ουσιαστική μεταρρύθμιση του εκπαιδευτικού συστήματος της χώρας για τα άτομα με αναπηρία.\nΗ Ε.Σ.Α.μεΑ. καλεί όλα τα άτομα με αναπηρία να συμμετέχουν αγωνιστικά και μαζικά στην πανελλαδική – πανεργατική απεργία της Γ.Σ.Ε.Ε. και της Α.Δ.Ε.Δ.Υ. την Τετάρτη 13 Δεκεμβρίου 2006 με αποκορύφωμα το συλλαλητήριο που διοργανώνεται στις 12 το μεσημέρι στο πεδίο του Άρεως.\nΤο δελτίο Τύπου σε μορφή MS Word 97-2003\t(71 KB)\nΒρίσκεστε: ΑΡΧΙΚΗ » ΓΡΑΦΕΙΟ ΤΥΠΟΥ » Δελτία τύπου » Η Ε.Σ.Α.μεΑ. συμμετέχει δυναμικά και αποφασιστικά στην 24άωρη Πανελλαδική-Πανεργατική Απεργία Γ.Σ.Ε.Ε. - Α.Δ.Ε.Δ.Υ


ΣΥΡΙΖΑ Νέα Δημοκρατία Παύλος Πολάκης Υπόθεση Novartis\n07/02/2018, 18:18 5\nΓια «ανόητα ΣΥΡΙΖΟτρόλ», που «έχουν λυσσάξει» και για «ευαίσθητους αριστερούς της χυδαιότητας», έκανε λόγο σε δηλώσεις του σε ραδιόφωνο του Βόλου ο βουλευτής και τομεάρχης της Νέας Δημοκρατίας\n, Βασίλης Οικονόμου, προσθέτοντας ότι «πολύ αγαπάνε την κουκούλα ο Πολάκης και η παρέα του».\nΜιλάει και ο απατεώνας\nπου αλλάζει κόμμα σαν τα πουκάμισα.\nθεια δικη λεγεται στα ελληνικα\nκαι το νυν κομμα σου την αγαπαει πολυ, αυτο εκανε στην χα, τι φωναζετε? οτι κανατε , αυτο πληρωνετε!\nΠοιός έφερε τον νόμο για τις κουκούλες στη Βουλή και ποιός τον ψήφισε κ. Οικονόμου?\nΜΙΛΟΥΝ ΟΙ ΧΙΤΕΣ--------ΤΟΥ 2018\nΚάτσε στην άκρη μωρή Τερέζα, μη σκίσεις κανένα καλτσόν! (Το Τερέζα για το ότι περιπλανήθηκες σαν τις π.....νες απο πελάτη σε πελάτη - απο κόμμα σε κόμμα..)


Τα 5 καλύτερα επιχειρηματικά ξενοδοχεία - Wildschonau\nΤα καλύτερα επιχειρηματικά ξενοδοχεία - Wildschonau, Αυστρία\nWildschonau - Επιχειρηματικά ξενοδοχεία\nWildschonau: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\nWildschonau: Άλλα ξενοδοχεία εκεί κοντά (6)\n8,2 χλμ. από Wildschonau\nΝο 3 από 9 ξενοδοχεία: Alpbach\n8,4 χλμ. από Wildschonau\nΝο 1 από 4 ξενοδοχεία: Bad Häring\n8,6 χλμ. από Wildschonau\nΝο 1 από 9 ξενοδοχεία: Alpbach\nΝο 2 από 9 ξενοδοχεία: Alpbach\n9,7 χλμ. από Wildschonau\nΝο 1 από 1 ξενοδοχείο: Mariastein\n9,4 χλμ. από Wildschonau\nΝο 6 από 9 ξενοδοχεία: Alpbach\nΝο 5 από 24 ξενοδοχεία: Wildschonau\nΝο 10 από 24 ξενοδοχεία: Wildschonau\nΝο 14 από 24 ξενοδοχεία: Wildschonau\nΝο 2 από 24 ξενοδοχεία: Wildschonau\nΝο 9 από 24 ξενοδοχεία: Wildschonau\nΝο 18 από 24 ξενοδοχεία: Wildschonau\nΝο 11 από 24 ξενοδοχεία: Wildschonau\nΝο 13 από 24 ξενοδοχεία: Wildschonau


Δελτίο Αντιπληροφόρησης 16/2/22 - ελεύθερο κοινωνικό ραδιόφωνο 1431AM\nΤην Πέμπτη 10 Φεβρουαρίου πραγματοποιήθηκε συγκέντρωση διαμαρτυρίας ενάντια στην υποβάθμιση της Το.Μ.Υ. και του Κέντρου Υγείας Κεραμεικού, στην οποία συμμετείχαν περισσότερα από 150 άτομα.\nΤο Σάββατο 12 Φεβρουαρίου στη Λάρισα 100 περίπου άτομα στήριξαν την αντιπατριαρχική συγκέντρωση στο δικαστικό μέγαρο και πορεύτηκαν στο κέντρο. Η πορεία πέρασε από κεντρικά σημεία της πόλης, βάφτηκαν στένσιλ, μοιράστηκε το κείμενο του καλέσματος και φωνάχτηκαν συνθήματα δυναμικά και με παλμό.\nΤο Σάββατο 12 Φεβρουαρίου εκατοντάδες στήριξαν το κάλεσμα σε συγκέντρωση και πορεία αλληλεγγύης στον προφυλακισμένο Πολύκαρπο Γεωργιάδη, στην Ε.Μ. και στον Μ.Τ. στην πλατεία Εξαρχείων.\nΤα ξημερώματα της Τρίτης 8 Φεβρουαρίου, έπειτα από επιχείρηση της αντιτρομοκρατικής στη Θεσσαλονίκη, συλλαμβάνονται οι αναρχικοί Θάνος Χατζηαγγέλου και Γεωργία Βούλγαρη. Λίγες ώρες αργότερα, γίνεται προσαγωγή ενός ακόμα ατόμου, του Πάνου Καλαϊτζή, όπου μετατρέπεται και αυτή σε σύλληψη. Το κατηγορητήριο εμπεριέχει πλήθος πλημμελημάτων, κακουργημάτων καθώς και την ένταξη στην οργάνωση Αναρχική Δράση. Την Παρασκευή 11 Φεβρουαρίου έλαβε χώρα η ανακριτική διαδικασία όπου και τα τρία άτομα κρίθηκαν προφυλακιστέα.\nΤις τελευταίες μέρες εκδηλώθηκαν δεκάδες κρούσματα Covid-19 στις φυλακές του Δομοκού, με αποτέλεσμα δύο από τις δέκα πτέρυγες να μπουν σε απομόνωση, με την σωματική και ψυχική υγεία των κρατουμένων να αγνοείται, χωρίς καμία πρόληψη, χωρις καμία ουσιαστική ιατροφαρμακευτική μέριμνα. Έπισης σε καθεστώς απομόνωσης έχουν μπει κι οι φυλακές Αλικαρνασσού όπου κόπηκαν τα επισκεπτήρια και οι μεταγωγές.\n10 μέρες πριν την εκδίκαση σε 2ο βαθμό της υπόθεσης της απαλλοτρίωσης του Οκτώβρη του 2019 και της περίθαλψης του αναρχικού Δημήτρη Χατζηβασιλειάδη μετά τον τραυματισμό του, τα Ελληνικά Ταχυδρομεία δέσμευσαν ταχυδρομική επιταγή που προοριζόταν για τον Δημήτρη Χατζηβασιλειάδη με πρόσχημα τον έλεγχο «ξεπλύματος βρώμικου χρήματος», παρακωλύοντας την δυνατότητά του για επικοινωνία, καθώς τα χρήματα προοριζόταν για τηλεκάρτες. Στο συγκεκριμένο χρονικό διάστημα ο μεθοδευμένος αποκλεισμός του αιχμάλωτου από τις επικοινωνίες του μπλόκαρε την προετοιμασία της υπεράσπισής του με τον δικηγόρο του, που εκτός αυτού είχε διοριστεί με καθυστέρηση από το εφετείο. Επιπλέον 2 μέρες πριν τη δίκη, η εξωτερική φρουρά της φυλακής απαγόρευσε την παραλαβή απο τον αιχμάλωτο έντυπου υλικού (με ενημερωτικά άρθρα και νομικά έγγραφα) που προοριζόταν για το δικαστήριο.\nΗ εργοδοσία στο εστιατόριο Retro Gastro μετά από κινητοποιήσεις των εργαζομένων ενάντια στην αυθαιρεσία της, ξεκίνησε τις απολύσεις, εξώθησε εργαζόμενα άτομα σε παραίτηση, ενώ μετά την κινητοποίηση στις 7 Δεκεμβρίου προχώρησε σε πλήρη αντικατάσταση του προσωπικού. 10 πρώην εργαζόμενα άτομα διεκδικούν τα νόμιμα εργασιακά τους δικαιώματα μέσα από καταγγελία στους αρμόδιους φορείς και κινητοποιήσεις που στηρίζουν το “Σωματείο Σερβιτόρων και Μαγείρων” και το σωματείο μουσικών “Πανελλήνιος Μουσικός Σύλλογος” καθώς και οι εργαζόμενοι μουσικοί εξαπατήθηκαν κατά τον ίδιο τρόπο με όλους τους υπόλοιπους εργαζόμενους. Στις 19 Ιανουαρίου πραγματοποιήθηκε τριμερής συνάντηση στην επιθεώρηση εργασίας, όπου ο εργοδότης δέχτηκε μέρος των οφειλών του. Με αυτή την υποχώρηση να είναι μόνο η αρχή, οι εργαζόμενες/οι συνεχίζουν μέχρι να δικαιωθούν τα αιτήματά τους για τα δεδουλευμένα, τα ένσημα και συλλογικές συμβάσεις εργασίας που να ανταποκρίνονται στην πραγματικότητα.\nΣκοτώθηκε ένας 22χρονος εργάτης σε εργοστάσιο στη ΒΙ.ΠΕ. Πάτρας όταν προσπάθησε να κρυφτεί από κλιμάκιο ελέγχου του ΕΦΚΑ επειδή ήταν ανασφάλιστος. Ο νεαρός εργάτης κρύφτηκε στην οροφή του κτηρίου, η οποία υποχώρησε στην προσπάθειά του να κατέβει. Σύμφωνα με τις πληροφορίες, μία ημέρα μετά την καταγγελία του περιστατικού, το εργοστάσιο κάηκε ολοσχερώς, με το πόρισμα της Πυροσβεστικής να το αποδίδει σε βραχυκύκλωμα.\nΤο ρωσικό υπουργείο Άμυνας ανακοίνωσε στις 15 Φεβρουαρίου πως κάποια στρατεύματα που είχαν αναπτυχθεί κοντά στα σύνορα με την Ουκρανία έχουν αρχίσει να επιστρέφουν στους στρατώνες τους. Η Ρωσία πραγματοποιεί αυτό το διάστημα κοινά στρατιωτικά γυμνάσια με τη Λευκορωσία, τα οποία αναμένεται να ολοκληρωθούν στις 20 Φεβρουαρίου. Εντωμεταξύ ο Ουκρανός πρόεδρος, Βολοντιμιρ Ζελένσκι ισχυρίστηκε πως η Ρωσία θα επιτεθεί στην Ουκρανία την Τετάρτη 16 Φλεβάρη σε έκτακτο τηλεοπτικό του διάγγελμα, επικαλούμενος «πληροφορίες που του γνωστοποιήθηκαν».\nΜέλη των ένοπλων δυνάμεων του Ισραήλ σκότωσαν Παλαιστίνιο κατά τη διάρκεια ανταλλαγών πυρών στην κατεχόμενη Δυτική Όχθη, καθώς ετοιμάζονταν να προχωρήσουν στην κατεδάφιση του σπιτιού προσώπου που κατηγορείται για τον φόνο Ισραηλινού, ανέφεραν το παλαιστινιακό υπουργείο Υγείας και αυτόπτες μάρτυρες. Τα επεισόδια ξέσπασαν αργά το βράδυ της Κυριακής, στο χωριό Σιλάτ αλ Χαριθίγια, τον τόπο κατοικίας Παλαιστίνιου που έχει συλληφθεί και κατηγορείται ότι άνοιξε πυρ εναντίον αυτοκινήτου με αποτέλεσμα να σκοτωθεί Ισραηλινός κοντά στον εβραϊκό οικισμό Χομές τη 16η Δεκεμβρίου. Σύμφωνα με το παλαιστινιακό υπουργείο Υγείας, άλλα δέκα άτομα τραυματίστηκαν.\nΟ πρωθυπουργός του Οντάριο, της καναδικής επαρχίας που βρίσκεται στο επίκεντρο των κινητοποιήσεων εναντίον των υγειονομικών μέτρων, κήρυξε την Περιφέρεια αυτή σε κατάσταση έκτακτης ανάγκης την Παρασκευή 11 Φεβρουαρίου. Ο πρωθυπουργός Νταγκ Φορντ είπε ότι θα συγκαλέσει το υπουργικό συμβούλιο ώστε να εκδοθούν σύντομα εντολές με τις οποίες θα ξεκαθαρίζεται ότι «είναι παράνομο και ποινικώς κολάσιμο» να κλείνουν οι δρόμοι και να παρεμποδίζονται η μεταφορά προϊόντων, οι μετακινήσεις των πολιτών και η λειτουργία των υπηρεσιών. Την Δευτέρα 14 Φεβρουαρίου δυνάμεις καταστολής του Καναδά στάλθηκαν από την κυβέρνηση για να σπάσουν το μπλόκο σε συνοριακό οδικό άξονα που είχαν αποκλείσει διαδηλωτές που τάσσονταν κατά των περιοριστικών μέτρων για την πανδημία.\nΗ Σομαλία ζήτησε από τον ΟΗΕ τη διεξαγωγή έρευνας για πέντε Σομαλούς που βρέθηκαν παγωμένοι μέχρι θανάτου στα σύνορα μεταξύ Τουρκίας και Ελλάδας. Ο υπουργός Εσωτερικών της Τουρκίας δήλωσε ότι 12 μετανάστες που «απωθήθηκαν» από την Ελλάδα πέθαναν από το κρύο στην επαρχία της Αδριανούπολης.\nΧιλιάδες άνθρωποι διαδήλωσαν στις 7 Φεβρουαρίου στην Αργεντινή ενάντια στη σχεδιαζόμενη συμφωνία της σοσιαλδημοκρατικής κυβέρνησης του Α. Φερνάντες με το ΔΝΤ για τη λεγόμενη αναδιάρθρωση του χρέους, ύψους 44 δισ. δολαρίων. Η Αργεντινή και το ΔΝΤ ανακοίνωσαν στα τέλη Γενάρη μια προσυμφωνία για την ανανέωση του δανείου του 2018, το οποίο θα ανέβαλλε τις πληρωμές του χρέους, αλλά θα περιλάμβανε βέβαια και δεσμεύσεις για την επίτευξη ορισμένων οικονομικών στόχων που μεταφράζονται σε λιτότητα για τον λαό, περικοπές και χτύπημα των όποιων εργατικών δικαιωμάτων έχουν απομείνει. Από την πλευρά της η επικεφαλής του ΔΝΤ, δήλωσε την περασμένη βδομάδα ότι ενώ είχε επιτευχθεί καταρχήν συμφωνία με την Αργεντινή για ένα νέο εφεδρικό δάνειο, θα απαιτηθεί ακόμα «σκληρή δουλειά», αποτυπώνοντας την ένταση των ενδοαστικών παζαριών.\nΗ πολυεθνική εταιρεία «Starbucks» απέλυσε την Τρίτη 8 Φεβρουαρίου υπαλλήλους σε καφέ της στο Μέμφις, στις κεντρικές ΗΠΑ, επειδή σκόπευαν να ενταχθούν στο Starbucks Workers United (SWU), το πρώτο συνδικάτο εργαζομένων της αλυσίδας στη χώρα, που δημιουργήθηκε πρόσφατα, σε μία ακόμη είδηση που επιβεβαιώνει τις πολύμορφες διώξεις που υφίσταται το δικαίωμα του «συνδικαλίζεσθαι» στη μεγαλύτερη καπιταλιστική οικονομία του κόσμου.\nΤην Παρασκευή 18 Φεβρουαρίου στις 18:30, αντιπολεμική αντιμιλιταριστική πορεία στο Άγαλμα Βενιζέλου στη Θεσσαλονίκη.\nΤο Σάββατο 19 Φεβρουαρίου στις 12:00, αντιπολεμική αντιμιλιταριστική πορεία στο σταθμό μετρό του Ευαγγελισμού.\nΤο Σάββατο 19 Φεβρουαρίου στις 12:00, συγκέντρωση ενάντια στην κρατική διαχείριση της πανδημίας στην Καμάρα.\nΤο Σάββατο 19 Φεβρουαρίου στις 12:00, συγκέντρωση ενάντια στην ακρίβεια στην Κεντρική Πλατεία Αγίας Παρασκευής στην Αθήνα.\nΔελτίο Αντιπληροφόρησης 8/2/22